[{"text_idx": "#000000", "text": "Mae disgyblion hynaf yr ysgol wedi bod yn ysgrifennu at drigolion mewn rhai o gartrefi gofal Ynys Mo\u0302n mewn ymgyrch wedi ei gydlynnu gan Menter Mo\u0302n. Yn ddiweddar daeth Aaron Morris heibio o Menter Mo\u0302n gyda llythyrau yn ateb ac roedd y disgyblion wedi gwirioni eu derbyn. Bydd mwy o lythyrau yn dychwelyd y ffordd arall cyn y Nadolig."}, {"text_idx": "#000001", "text": "Diolch i bawb fu mor hael yn helpu i gasglu \u00a3200 tuag at Plant Mewn Angen. Gwisgodd y plant yn eu pyjamas neu ddillad lliwgar ar y diwrnod ac rydym mor falch o allu helpu achos mor deilwng."}, {"text_idx": "#000002", "text": "Achos arall sydd yn golygu llawer i blant Ysgol Henblas yw\u2019r ymgyrch creu bocs Nadolig ar gyfer plant llai ffodus. Aethpwyd a\u0302 llond car o focsus i\u2019r ganolfan gasglu leol - diolch i\u2019r plant a\u2019r rhieni am eich haelioni unwaith eto eleni."}, {"text_idx": "#000003", "text": "Cafodd y plant brofiad arbennig o sefyll yn dawel yn eu dosbarthiadau yn gwrando ar Mike Allen yn chwarae y \u2018post olaf\u2019 yn neuadd yr ysgol. Dangoswyd parch arbennig gan y plant. Cofiwn ac nid anghofiwn."}, {"text_idx": "#000004", "text": "Cafodd y ti\u0302m athletau fore campus yng nghanolfan chwaraeon Plas Arthur yng nghystadleuaeth athletau drefnwyd gan Mo\u0302n Actif. Cafwyd llawer o berfformiadau arbennig a\u2019r disgyblion wedi mwynhau yn fawr. Ymlaen i\u2019r rownd nesaf fis Ionawr!"}, {"text_idx": "#000006", "text": "Byddwn fel ysgol yn cefnogi ymgyrch Calendr Adfent o Chwith. Bwriad y cynllun yw casglu eitemau drwy gydol mis Rhagfyr a\u2019u cyflwyno i\u2019r banc bwyd lleol ar ddiwedd y mis. Drwy wneud hyn, gobeithiwn y gall disgyblion Ysgol Henblas wneud gwahaniaeth i fywydau trigolion lleol ar drothwy\u2019r Nadolig. Gellir gadael yr eitemau a restrir yn y llun uchod yn y stondin llysiau ger mynedfa\u2019r ysgol. Diolch i Rhun ap Iorwerth AS am ddod draw i\u2019r ysgol i so\u0302n am yr ymgyrch arbennig yma."}, {"text_idx": "#000007", "text": "Rydym yn croesawu Mrs Rozena Edwards Hughes sydd wedi ymuno gyda\u2019r ti\u0302m yn y cyfnod sylfaen. Yn ogystal, rydym yn cydymdeimlo gydag Anti Diane yn dilyn profedigaeth cymar ei mam. Estynwn ein cofion cynhesaf tuag at Anti Diane a\u2019r teulu yn eu hiraeth."}, {"text_idx": "#000008", "text": "Rydym yn ddiolchgar iawn i Barry, Katie a Peter am greu cegin fwd newydd sbon ar gyfer plant y dosbarth melyn gydag arian gafodd ei sicrhau drwy grant gan \u2018Ffrindiau Mon\u2019. Mae\u2019r plant wrth eu boddau yn defnyddio eu dychymyg gyda\u2019r offer newydd \u2013 ac mae\u2019r wynebau hapus uchod gyda Barry yn dweud y cwbl! Diolch i Ffrindiau Mon am y grant."}, {"text_idx": "#000009", "text": "Mae disgyblion y dosbarth gwyrdd wedi bod yn brysur ac yn greadigol iawn yn efelychu gwaith artistiaid yr hanner tymor hwn. Maent wedi creu lluniau wyneb ffrwythau fel yr arlunydd Giuseppe, wedi creu wynebau lliwgar fel Picasso ac wedi creu coed y tymhorau yn defnyddio arddull Kandinsky."}, {"text_idx": "#000010", "text": "Mae disgyblion y dosbarth glas wedi bod yn astudio arddull \u2018popart\u2019 fel rhan o\u2019r thema 1960au. Wedi sesiynau yn creu portreadau o bobl o\u2019r cyfnod yn cynnwys Dafydd Iwan, Gwynfor Evans, Shirley Bassey a Cilla Black aethont ati i drawsnewid y portreadau ar ffurf popart. Mae\u2019r oriel derfynol yn werth ei gweld."}, {"text_idx": "#000011", "text": "Mae disgyblion y dosbarth oren wedi bod yn dysgu am gynnyrch lleol, ac fel rhan o\u2019r gwaith maent wedi bod yn blasu ac yn gwerthuso amrywiaeth o fara gwahanol cyn mynd ati i bobi bara eu hunain. Roedd hi\u2019n fore prysur o ddilyn cyfarwyddiadau rysait, pwyso, amseru a chyd-weithio. Roedd arogl arbennig o\u2019r dosbarth ar ddiwrnod y pobi. Yn o\u0302l pob so\u0302n roedd y bara ffres yn werth ei flasu!"}, {"text_idx": "#000012", "text": "Braf oedd clywed lleisiau swynol y plant yn canu yn ystod ymweliad y cyfnod sylfaen ag Eglwys Llangristiolus. Diolch yn fawr i\u2019r Parchedig Emlyn Williams am y croeso a\u2019i sgwrs ddifyr gyda\u2019r plant."}, {"text_idx": "#000013", "text": "Cafodd disgyblion y dosbarth glas fore llawn hwyl yn cyfeiriannu yng Ngharreglwyd, Llanfaethlu. Roedd digon o antur wrth chwilio am y targedau penodol ar y map o amgylch harddwch yr ysta\u0302d."}, {"text_idx": "#000014", "text": "Diolch i\u2019r plant am gasglu cymaint o bacedi creision gwag er mwyn cefnogi ymgyrch leol i greu blancedi ar gyfer y di-gartref."}, {"text_idx": "#000015", "text": "Cafwyd pedwar cyflwyniad arbennig gan y dosbarthiadau i ddathlu diolchgarwch 2021. Da iawn chi blantos!"}, {"text_idx": "#000016", "text": "Mae ffrind newydd wedi ymddangos yng ngardd Ysgol Henblas! Mae\u2019r ardd yn datblygu wythnos ar o\u0302l wythnos ac mae\u2019r bwgan brain, y gwesty pryfetach a\u2019r llwybr troed wedi ychwanegu at ardal sy\u2019n ysbrydoli!"}, {"text_idx": "#000018", "text": "Rydym yn dymuno\u2019n dda i Anti Emma ac yn ei llongyfarch ar o\u0302l derbyn swydd gyda chanolfan ABC. Rydym yn ddiolchgar iawn iddi am ei gwasanaeth i Ysgol Henblas dros y ddwy flynedd ddiwethaf. Yn yr un modd rydym yn croesawu Anti Chereece sydd yn fyfyrwraig yn y dosbarth gwyrdd"}, {"text_idx": "#000019", "text": "Fel rhan o\u2019r thema Bwyd a Ffermio cafodd y dosbarth oren ymweld a\u0302 Fferam y Llan er mwyn dysgu am fywyd fferm. Fel yr arfer \u2013 cawsont groeso cynnes iawn gan Sion a Lois ac roedd y plant wrth eu boddau \u2013 ac wedi gwirioni wrth fwydo\u2019r lloeau!"}, {"text_idx": "#000020", "text": "Rydym wedi croesawu 14 o blant bach newydd i\u2019r dosbarth meithrin ac 11 i\u2019r dosbarth derbyn y mis Medi hwn. Mae\u2019r croeso i\u2019r plant a\u2019u rhieni i Ysgol Henblas yn un cynnes iawn ac mae\u2019r staff yn cael amser difyr iawn yn eu cwmni eisoes!"}, {"text_idx": "#000021", "text": "Ar Fedi 16eg bu holl blant yr ysgol yn dathlu diwrnod Owain Glyndwr gan ganu\u2019r ga\u0302n eiconig \u2018Ie Glyndwr\u2019 ar y cyd ar iard yr ysgol. Cafwyd canu angerddol ac ysbrydoledig, ac fe allwch wrando ar y fersiwn llais drwy ddilyn y linc: "}, {"text_idx": "#000022", "text": "Diolch i\u2019r nifer dda o rieni ddaeth draw i ardd Ysgol Henblas ar brynhawn dydd Sul braf ym mis Medi. Trefnwyd y digwyddiad gan y Gymdeithas Rhieni Athrawon ac fe wnaethpwyd gwaith aruthrol mewn cwta ddwy awr \u2013 clirio, chwynu a thocio. A chyfle hyfryd i gymdeithasu dros baned o de a chacen!"}, {"text_idx": "#000023", "text": "Rydym yn anfon ein cofion annwylaf at Anti Carol yn dilyn ei phrofedigaeth o golli ei thad. Mae cymuned yr ysgol yn meddwl amdanoch Anti Carol ac yn edrych ymlaen i\u2019ch croesawu yn o\u0302l."}, {"text_idx": "#000024", "text": "Dros wythnosau olaf Awst cafodd yr ysgol ei pheintio gan Martin Jones, Llanfairpwll. Mae\u2019n werth ei gweld ac mae\u2019r plant wedi gwirioni gyda\u2019r effaith Balamory yng nghefn yr ysgol yn cydfynd gyda lliwiau\u2019r dosbarthiadau!"}, {"text_idx": "#000025", "text": "Mae\u2019n siwr fod y trigolion lleol wedi sylwi hefyd ar y gwaith dymchwel sydd wedi digwydd dros yr haf. Mae\u2019r hen gaban ar gyfer y cylch meithrin wedi diflannu ac mae\u2019r caban newydd wedi cyrraedd mewn 4 darn \u2013 a\u2019i godi yn urddasol i\u2019w le gyda chymorth craen anferth! Bydd y cylch meithrin yn symud yn o\u0302l yno fis Tachwedd \u2013 dyddiad i\u2019w gadarnhau."}, {"text_idx": "#000027", "text": "Ffilm fer yn dathlu\u2019r deuddeg disglair sydd yn ein gadael o flwyddyn 6."}, {"text_idx": "#000028", "text": "Cawsom ddiwrnod hyfryd yn ffarwelio a dawnsio gyda blwyddyn 6. Gweler y lluniau isod:"}, {"text_idx": "#000030", "text": "Prynhawn hwyl y cyfnod sylfaen!"}, {"text_idx": "#000031", "text": "Cafodd plant y cyfnod sylfaen lond trol o hwyl yn chwarae gemau (ac yn gwlychu) ar gae\u2019r ysgol. Diolch eto i Barry a Dwynwen Draig am ddod draw! Diolch hefyd i'r CRA am y rhodd caredig tuag at yr hufen ia i\u2019r holl blant!"}, {"text_idx": "#000032", "text": "Cafodd y dosbarth oren ddiwrnod i'w gofio ar y traeth ddiwedd y tymor - gweithgareddau, gemau a barbeciw yn yr haul. Diolch i staff Urdd Ynys Mo\u0302n am yr hwyl a\u2019r cwmni a\u2019r chwarae!"}, {"text_idx": "#000033", "text": "Diwrnod yn Fferam y Llan!"}, {"text_idx": "#000034", "text": "Faint o hwyl gewch chi mewn cae, gyda 31 o blant, un ci, ac ysgytlaeth gorau Cymru? Mae\u2019r ateb i\u2019w weld yn y lluniau isod! Diolch anferthol i Sion a Lois am y croeso cynnes."}, {"text_idx": "#000035", "text": "Rydym yn ffodus o gael plant mor feddylgar yn Ysgol Henblas. Cafodd Casi ac Ifan y syniad gwych o gael mainc ar gyfer cadw cwmni! Diolch o galon i deuluoedd Casi ac Ifan am roi rhodd ariannol tuag at brynu\u2019r fainc newydd sydd wedi cyrraedd yr wythnos hon - \u2018mainc me\u0302ts\u2019. Mae\u2019r fainc yn ddigon o sioe, ac mae Casi ac Ifan wedi penderfynu ar ei lleoliad terfynol. #gwnewchypethaubychain"}, {"text_idx": "#000036", "text": "Cafodd llysiau o ardd yr ysgol eu gwerthu ddiwedd y tymor \u2013 yn ol pob son roeddent yn flasus dros ben!"}, {"text_idx": "#000037", "text": "Cafodd holl blant yr ysgol lawer o hwyl yng nghwmni Barry ac Emma ac Aaron. Mae ein diolch iddynt yn enfawr am ddod a\u0302 gwe\u0302n i wynebau\u2019r plant. Roedd hon yn wythnos iechyd a ffitrwydd i\u2019w chofio! Diolch i\u2019r holl staff am helpu, i bob person ddaeth i\u2019r ysgol gan ddarparu sesiynau bendigedig, ac yn enwedig i Mrs Legge am drefnu\u2019r cwbl."}, {"text_idx": "#000041", "text": "Cerddodd disgyblion y dosbarth oren i Cwt Llefrith. Ar o\u0302l blasu'r gwahanol ysgytlaethau, aeth y plant ati i greu ysgytlaethau iach eu hunain. Diolch Lois, Sion a Sali am y croeso!"}, {"text_idx": "#000042", "text": "Holl hwyl diwrnod mabolgampau y cyfnod sylfaen 2021."}, {"text_idx": "#000043", "text": "Diolch i Chris am sesiwn egniol o beldroed gyda\u2019r dosbarth glas. Pob un wedi gweithio\u2019n galed a Chris yn canmol eu sgiliau peldroed."}, {"text_idx": "#000045", "text": "Cafodd pob disgybl sesiwn gymnasteg gwych gyda Mair Eluned. Diolch o galon i Mair heddiw a dros yr holl flynyddoedd. Mae plant Henblas wedi cael profiadau gwych!"}, {"text_idx": "#000046", "text": "Hwyl mabolgampau y dosbarth oren a glas!"}, {"text_idx": "#000048", "text": "Diolch o galon i bawb sydd wedi rhoi eu gwasanaeth i Ysgol Henblas dros y flwyddyn ddiwethaf. Rydym yn ffodus dros ben o gael rhieni ac aelodau\u2019r gymuned sydd mor barod i gyfoethogi profiadau ein plant. Diolch i Mike a Barry am hyfforddi y clybiau peldroed a rygbi. Diolch i Mike Allen am helpu cymaint gyda\u2019r ardd ysgol.\nDiolch i Mr Rhys Parry (Cadeirydd) a Mr Stephen Keen am eu gwasaneth i\u2019r corff llywodraethol dros yr holl flynyddoedd diwethaf \u2013 yn enwedig wrth ymgymryd a\u0302\u2019r her o gadw Ysgol Henblas ar agor.\nDiolch i Mair Eluned am flynyddoedd o wasanaeth yn hyfforddi gymnasteg yn yr ysgol \u2013 mae nifer o lwyddiannau wedi dod i Ysgol Henblas oherwydd hyfforddiant Mair dros gyfnod Cai ac Ariana.\nDiolch hefyd i Elen Keen sydd wedi bod yn cydlynu gweithgareddau yr Urdd ers llawer o flynyddoedd. Mae Elen hefyd wedi rhoi oriau maith o\u2019i hamser i hyfforddi plant yr ysgol a\u2019u paratoi ar gyfer yr holl eisteddfodau Urdd dros y blynyddoedd, yn ogystal a\u0302 chyngherddau amrywiol. Mae hyn wedi rhoi llwyfan arbennig i\u2019r plant ac yn fodd o godi eu hyder er mwyn perfformio o flaen cynulleidfaoedd mawr."}, {"text_idx": "#000049", "text": "Bydd yr ysgol yn ail agor ar ddydd Iau, Medi 2il i\u2019r plant. Byddwn yn dychwelyd ym mis Medi i oriau agor a chau arferol yr ysgol \u2013 sef bod angen i bob plentyn fod ar dir yr ysgol ddim hwyrach na 8:50a.m. Bydd yr holl blant yn gadael yr ysgol am 3:15p.m."}, {"text_idx": "#000050", "text": "Dyddiadau HMS hyd at y Nadolig:"}, {"text_idx": "#000051", "text": "Bydd pris cinio yn gostwng i \u00a32.20 a phris clwb gofal yn codi i \u00a31.20 y sesiwn o fis Medi."}, {"text_idx": "#000052", "text": "Bydd caban y cylch yn cael ei ddymchwel ddydd Sadwrn yma 17/7/2021. Edrychwn ymlaen at weld y caban newydd yn cael ei roi yn ei le dros yr wythnosau nesaf."}, {"text_idx": "#000053", "text": "Diolch i bawb am eich cydweithrediad dros y flwyddyn ddiwethaf. Rydym yn hynod ddiolchgar ein bod wedi llwyddo i gadw\u2019r firws o\u2019r ysgol.\nRhaid tynnu sylw yn y fan hyn at y plant \u2013 maent wedi bod yn ardderchog mewn cyfnod mor anodd, ac maent yn glod i chi fel rhieni.\nYn yr un modd mae ein diolch i\u2019r staff yn enfawr ac fel pennaeth rwyf yn hynod o ddiolchgar iddynt am y cydweithio bendigedig ar hyd yr amser.\nMwynhewch y cyfnod dros weddill mis Gorffennaf ac Awst."}, {"text_idx": "#000054", "text": "Newyddion mis Mehefin 2021 Y Glorian"}, {"text_idx": "#000056", "text": "Cafodd y dosbarth oren brynhawn gwych mewn sesiwn rhithiol gyda\u2019r awdures, Casia William. Mae\u2019r disgyblio eisoes wedi mwynhau darllen ei llyfr \u2018Sw Sara Mai\u2019!Gofynodd y disgyblion lawer o gwestiynau call ac aeddfed, ac roeddent wrth eu boddau yn clywed Caisa yn ateb eu cwestiynau yn fyw yn ystod y sesiwn. Cafwyd llawer o fwynhad wrth wrando ar Casia yn darllen detholiad o\u2019i gwaith, ac maent yn edrych ymlaen yn arw at gael darllen ei llyfr newydd pan ddaw allan i\u2019r siopau."}, {"text_idx": "#000057", "text": "Mae disgyblion y dosbarth oren wedi bod yn brysur yn dysgu am bwysau, cyfaint ac arian yn ystod y tymor, a chafwyd y cyfle i roi eu sgiliau i ddefnydd wrth drefnu a pharatoi te prynhawn. Yr oedd angen i\u2019r plant ddefnyddio eu medrau rhifl ar gyfer addasu rysa\u0301it ar gyfer holl ddisgyblion y dosbarth, ac yna symud ymlaen i ddod o hyd i brisiau ar gyfer y cynhwysion, cyn mynd ati i ddilyn cyfarwyddiadau a choginio teisennau a sgons. Gwisgodd y disgyblion yn drwsiadus ar gyfer eu te prynhawn arbennig, ac roedd y danteithion yn flasus tu hwnt!"}, {"text_idx": "#000058", "text": "Mae\u2019r twrnament wedi cydio yn nychymyg y plant a llwyddiant ti\u0302m Cymru wedi tanio eu brwdfrydedd. Un fu ynghanol holl fwrlwm y twrnament oedd Dylan Griffiths - sylwebydd peldroed BBC Radio Cymru. Bu\u2019n sylwebu ar gemau Cymru yn Baku, Rhufain ac Amsterdam. Ymunodd mewn sesiwn rhithiol gyda\u2019r dosbarth glas gan so\u0302n am y twrnament, ateb cwestiynau\u2019r plant a rhoi gweithdy sylwebu. Ymunodd rhai o\u2019r plant yn y sylwebu ac roeddent yn wych! Diolch o galon i Dylan am sesiwn bythgofiadwy a phwy a w\u0302yr - efallai fod sylwebwyr y dyfodol wedi eu hysbrydoli!"}, {"text_idx": "#000059", "text": "Braint oedd cael treulio diwrnod yng nghwmni criw y dosbarth glas mewn cyd destun hollol wahanol - tu hwnt i waliau\u2019r dosbarth ym Mhlas Menai. Roedd agwedd y disgyblion yn wych! Mi fuasai tywydd anffafriol mis Mehefin wedi gallu difetha\u2019r dydd i rai - ond nid y dosbarth glas. Roedd eu hawydd i wynebu\u2019r \u201cantur\u201d yn ysbaid i\u2019r galon. Llongyfarchiadau ar ddangos gwaith ti\u0302m gwych a helpu ei gilydd \u2013wrth ddringo\u2019r wal, yn y weithgaredd saethyddiaeth ac ar y canw ar y Fenai. Does ryfedd bod y rhieni wedi curo ras rafft Menai 2019 o weld ymdrech y disgyblion wrth rwyfo! Dyma daith antur olaf blwyddyn 6. Braf oedd gweld agwedd bositif y criw a chlywed eu sylwadau mor werthfawrogol ar ddiwedd y dydd."}, {"text_idx": "#000060", "text": "Diolch i Miss Owen am ei holl wasanaeth dros y chwe mis diwethaf - yn cwblhau ei chwrs T.A.R. mewn cyfnod heriol dan amodau\u2019r cyfyngiadau presennol. Cafodd ddau brofiad gwerthfawr gyda\u2019r dosbarth gwyrdd a\u2019r dosbarth glas ac roedd y plant wedi elwa yn fawr o\u2019i gwasanaeth. Dymuniadau gorau i\u2019r dyfodol!"}, {"text_idx": "#000061", "text": "Roedd yn wych i\u2019r disgyblion hynaf yn y dosbarth glas weld copiau gwreiddiol o gylchgrawn \u2018Cymru\u2019. Dyma drysor arbennig a chyfraniad holl bwysig Owen M. Edwards tuag at sicrhau fod hanes a diwylliant Cymraeg yn cael ei statws yn ysgolion Cymru droad y ganrif ddiwethaf. Diolch i Cai am eu dangos - adnodd grymus fel rhan o thema\u2019r dosbarth wrth ddysgu am gyfnod y Welsh Not."}, {"text_idx": "#000062", "text": "Ew \u2013 roedd yna wledd arbennig yn ystod wythnosau olaf y tymor wrth i Anti Sian ac Anti Aloma wneud defnydd o\u2019r llysiau sydd wedi bod yn tyfu yn yr ardd ar gyfer y cinio ysgol! Diolch i\u2019r plant am eu tyfu gyda chymorth Anti Nia a Mike."}, {"text_idx": "#000063", "text": "Soniwyd yn y rhifyn diwethaf fod Ysgol Henblas wedi cael ei dewis o het arbennig siop Awen Menai i dderbyn casgliad o lyfrau. Bellach- mae\u2019r llyfrau wedi cyrraedd. Diolch yn fawr iawn i Awen Menai am y llyfrau."}, {"text_idx": "#000064", "text": "Bu disgyblion blwyddyn 6 ar ymweliad ag ysgol gyfun Llangefni ddechrau Gorffennaf yn cael blas o\u2019r antur newydd sydd ar droed. Diolch am roi\u2019r cyfle pwysig hwn i\u2019r disgyblion a dymunwn yn dda iddynt."}, {"text_idx": "#000065", "text": "Mae plant y cylch wedi bod yn mynychu cyfnodau yn y dosbarth meithrin yn Ysgol Henblas gyda Mrs Owen \u2013 eu darpar athrawes ym mis Medi, ac Anti Ffion ac Anti Sophie. Maent yn griw arbennig iawn, ac mae\u2019r croeso iddynt yma yn un cynnes iawn. Edrychwn ymlaen at eu gweld yn rheolaidd o fis Medi ymlaen."}, {"text_idx": "#000066", "text": "Newyddion mis Mai 2021 Ysgol Henblas"}, {"text_idx": "#000067", "text": "Cynrychiolwyr buddugol y blaid oren"}, {"text_idx": "#000068", "text": "Cafodd y dosbarth oren sesiwn diddorol gyda Mr Alan McDonald o\u2019r RNLI ar sut i gadw\u2019n ddiogel yn y dw\u0302r. Gofynodd y plant lawer o gwestiynau call ac aeddfed, gan ddysgu gwersi pwysig iawn - gwersi pwysig i\u2019w cofio drwy\u2019r flwyddyn."}, {"text_idx": "#000069", "text": "Bob bore dydd Gwener, mae\u2019r plant yn y dosbarth glas (a staff!) yn mwynhau paned o de yn y dosbarth. Mae hyn yn gyfle iddynt ymlacio ar o\u0302l wythnos brysur yn yr ysgol a chael sgwrsio gyda\u2019u ffrindiau am eu penwythnos. Diolch i Anti Emma am helpu i weini 33 panad, ac i rai o\u2019r disgyblion sydd wedi bod yn golchi y cwpannau!"}, {"text_idx": "#000070", "text": "Roedd plant y dosbarth melyn a gwyrdd wedi gwirioni cael cwrdd a\u0302 masgot newydd Mon Actif - Dai y Ddraig yn ystod eu sesiynau ffitrwydd gyda Mr Barry Edwards. Mae\u2019r plant wedi cael cymaint o brofiadau athletaidd gwych gyda Barry a\u2019i staff ac yn gweld y budd o gadw mor iach ac heini."}, {"text_idx": "#000071", "text": "Mae plant y cyfnod sylfaen wedi bod yn mwynhau sesiynau ffitrwydd gyda Barry Edwards dros yr wythnosau diwethaf. Maent wedi cael blas ar bob math o athletau \u2013 neidio, rhedeg a thaflu. Mae\u2019r clwb peldroed i ddisgyblion blynyddoedd 3 a 4 hefyd wedi dechrau gyda Barry, tra mae disgyblion blynyddoedd 5 a 6 yn mwynhau sesiynau rygbi gyda Mike. Diolch i Mike a Barry am roi eu hamser unwaith eto."}, {"text_idx": "#000072", "text": "Dangos y cerdyn coch i hiliaeth"}, {"text_idx": "#000073", "text": "Mae ymgyrch peldroedwyr yn tynnu sylw at atal hiliaeth wedi cael lle blaenllaw dros y misoedd diwethaf. Mae\u2019r peldroedwyr yn ffigyrau amlwg i lawer o\u2019n disgyblion ac mae\u2019r ffaith eu bod yn hyrwyddo\u2019r ymgyrch yn cael dylanwad mawr arnynt. Nid oes gan hiliaeth le yn ein cymdeithas, a dyma\u2019r neges glywodd disgyblion blynyddoedd 3,4,5 a 6 yn ddiweddar. Roedd ymatebion aeddfed y disgyblion yn dangos pa mor gryf y maent hwythau hefyd yn deall ac yn gwerthfawrogi\u2019r ymgyrch \u2013 nid oes lle yn ein bywydau i wahaniaethu ar sail lliw croen, diwylliant, crefydd na gwlad. Diolch i Noam am gyflwyno\u2019r sesiwn mewn modd mor effeithiol. Dyma sut ymatebodd disyblion blynyddoedd 3 a 4 i\u2019w neges."}, {"text_idx": "#000074", "text": "Am bythefnos ar ddiwedd mis Ebrill mae llond y lle o sgwters a beics wedi bod o flaen mynedfeydd Ysgol Henblas. Yn ogystal, mae llawer wedi bod yn cerdded i\u2019r ysgol er mwyn cefnogi ein ymgyrch i deithio i\u2019r ysgol mewn dull sydd yn helpu\u2019r amgylchedd. Da iawn blant \u2013 a\u2019r rhieni am fod mor heini ac am gefnogi.\nBu\u2019r dosbarth oren (blynyddoedd 3 a 4) yn mwynhau sesiwn gydag Ann Williams, Senedd Cymru. Cafwyd cyfnod i ddysgu am waith a phwerau\u2019r Senedd. Roedd cyfle i\u2019r plant feddwl am syniadau ar gyfer creu rheolau newydd i wella Cymru. Cafodd nifer o syniadau diddorol iawn eu hawgrymu gan gynnwys gwneud bwyd iach yn rhatach i\u2019w brynu. Roedd hyn yn sbardun ar gyfer cynnal ffug etholiad yn y dosbarth ac hen drafod ar faterion pwysig iawn! Wedi\u2019r sgwrs bu\u2019r plant yn edrych am arwyddion pleidiau gwleidyddol o amgylch Ynys Mo\u0302n!"}, {"text_idx": "#000075", "text": "Mae plant y dosbarth gwyrdd wedi bod yn mwynhau dysgu am waith Banksy ac wedi astudio ei waith archarwyr yr GIG. Fe lwyddodd yr artistiaid ifanc greu gwaith penigamp yn efelychu ei arddull. Dyma waith un disgybl:"}, {"text_idx": "#000076", "text": "Bu\u2019r disgyblion hynaf yn llwyddiannus yn ol yn yr Hydref yn mynd trwodd i rownd nesaf cystadleuaeth Dim Clem \u2013 cwis yn cael ei drefnu rhwng ysgolion Ynys Mon. Roedd gofyn iddynt arddangos eu gwybodaeth gyffredinol ac fe gawsont lawer o hwyl wrth rannu syniadau fel tim!\nFel rhan o thema\u2019r dosbarth bu disgyblion y dosbarth oren yn dysgu am Patagonia wrth iddynt gael cyflwyniad gan Sinead Harris. Bu Sinead yn byw ym Mhatagonia am flwyddyn ac roedd ganddi straeon difyr iawn."}, {"text_idx": "#000077", "text": "Cafodd disgyblion hynaf yr ysgol sesiwn hwyliog dros ben yn dysgu am germau gydag Awen Ashworth o gwmni Sbarduno. Diolch i MSParc am drefnu y weithgaredd gan ddod a\u2019r maes yn fyw i\u2019r disgyblion."}, {"text_idx": "#000078", "text": "Y fferm ar dir Ysgol Henblas"}, {"text_idx": "#000079", "text": "Cafodd plant y dosbarth melyn a gwyrdd ddiwrnod gwerth chweil yn dysgu sut i ofalu am w\u0302yn bach fel rhan o thema\u2019r Gwanwyn. Diolch i Gwen, Sara a Ioan Coyne am adael i\u2019r plant ieuengaf ofalu am y tri oen bach annwyl sef Steve, Milo a Billy \u2013 tri o w\u0302yn o frid arbennig ac unigryw fferm y teulu. Cafodd y plant wybodaeth arbennig am yr w\u0302yn gan Mrs Erin Ashton ac roeddent wedi gwirioni gyda\u2019u tri cyfaill newydd, a rhai yn eu swyno drwy ganu er mwyn cadw cwmni iddynt!"}, {"text_idx": "#000080", "text": "Aeth y dosbarth melyn a gwyrdd am dro o amgylch yr ardal i chwilio am arwyddion y Gwanwyn. Syniad dyfeisgar y plant oedd hyn ac fe fuont yn ymweld a\u0302 Cwt Llefrith yn Fferam y Llan gan ddysgu o ble daw llefrith! Gofynnodd y plant gwestiynau diddorol iawn, ac ar o\u0302l dychwelyd i'r ysgol cawsont sesiwn blasu ysgytlaeth gwahanol \u2013 gan gynnwys fanila, siocled a banana. Yna, defnyddiwyd y data i wneud graff o'r canlyniadau yn dangos hoff flas y dosbarth! A\u2019r blas mwyaf poblogaidd oedd fanila!"}, {"text_idx": "#000081", "text": "Fel rhan o thema\u2019r dosbarth \u2018Breuddwydion\u2019 bu disgyblion y dosbarth glas yn dysgu am daith Mrs Meinir Hughes i Lesotho. Dysgodd y disgyblion am dai, ysgolion, tirwedd ac effaith dyn ar yr amgylchedd. Diolch i Mrs Hughes am fore diddorol dros ben - a\u2019r adlewyrchiad mwyaf o fwynhad y disgyblion oedd eu cwestiynau treiddgar ar ddiwedd y sesiwn."}, {"text_idx": "#000082", "text": "Mae gan rai o blant Ysgol Henblas feddwl mawr o Steve Backshall \u2013 naturiaethwr, anturiaethwr a chymeriad poblogaidd ar y teledu. Cafodd disgyblion hynaf yr ysgol eu cyfareddu ymhellach wrth wylio Steve yn gwireddu ei freuddwyd o siarad Cymraeg ar y rhaglen \u2018Iaith ar daith\u2019 ar S4C. Rhaglen i ysbrydoli\u2019r plant ac oedolion."}, {"text_idx": "#000083", "text": "Mae symud y corff yn cael blaenoriaeth bob tro yn Ysgol Henblas, ac ar ddiwedd y tymor cafodd disgyblion y dosbarth oren a glas sesiwn egniol iawn yng nghwmni Emily Bratherton. Fe wnaeth Emily iddynt weithio yn galed ac mae\u2019n amlwg fod disgyblion Ysgol Henblas yn heini dros ben!"}, {"text_idx": "#000084", "text": "Braf iawn oedd cael croesawu plant y cyfnod sylfaen yn o\u0302l ddechrau mis Mawrth wedi\u2019r ail gyfnod clo. Yn ystod y cyfnod diweddar mae\u2019r plant wedi bod yn dysgu\u2019n ddiwyd yn y cartref ac mae\u2019r cyswllt ysgol/cartref wedi cael ei gynnal drwy sesiynau byw yn ogystal a\u0311 darparu tasgau wythnosol. Yn yr un modd, mae plant yr adran iau yn parhau i gynhyrchu gwaith arbennig a braf yw eu gweld a\u2019u clywed yn y sesiynau rheolaidd byw arlein."}, {"text_idx": "#000086", "text": "Mae arwyddion y gwanwyn i\u2019w weld yn ardal y cyfnod sylfaen - wedi i\u2019r plant blannu bylbiau cennin pedr. Bellach mae\u2019r blodau yn ferw ac yn harddu\u2019r ardal chwarae. Ac os edrychwch yn ofalus yn y pwll ger giat y cyfnod sylfaen fe welwch arwydd arall o fywyd - sef y griff broga! Diolch i Mike am ei arweiniad wrth sicrhau bywyd cyffrous yn yr ardal yma."}, {"text_idx": "#000087", "text": "Y Cennin pedr yn ardal y cyfnod sylfaen\nGriff broga yn y pwll dwr"}, {"text_idx": "#000088", "text": "Wrth ddathlu dydd Gwyl Dewi bu plant y cyfnod sylfaen yn efelychu gwaith yr artist lleol Josie Russell yn darlunio\u2019r cennin pedr. Cafwyd gwaith arbennig wedi ei greu gan y plant - yn wir mae arlunwyr y dyfodol yn yr ysgol!"}, {"text_idx": "#000089", "text": "Arlunwyr o fri y dosbarth Gwyrdd"}, {"text_idx": "#000090", "text": "Cyswllt gydag ysgol yn India"}, {"text_idx": "#000091", "text": "Cafodd disgyblion y dosbarth glas fore arbennig yn siarad gyda\u2019u ffrindiau newydd yn ysgol Solan, India. Buont yn holi prifathrawes yr ysgol am fywyd yn India, yn derbyn cwestiynau gan blant yr ysgol ac yn rhannu ychydig o eiriau Cymraeg! Gwych iawn oedd ymatebion aeddfed y plant, a braf cael creu cyswllt mor arbennig. #dinasyddiaethfydeang"}, {"text_idx": "#000092", "text": "A chyswllt gydag ysgol ym Mharis!"}, {"text_idx": "#000093", "text": "Yn ogystal a\u0311 chysylltu gyda\u2019u ffrindiau yn India, mae gan y plant yn y dosbarth glas ffrinidau newydd o ysgol E\u0301cole Prive\u0301e Sainte E\u0301lisabeth de Plaisance ym Mharis. Mae Elin Lloyd o Lanfairpwll yn addysgu yn yr ysgol ym Mharis ar hyn o bryd, ac wedi bod yn ymwneud a\u0311 phrosiect lle mae\u2019r disgyblion yn ei dosbarth yn llythyru disgyblion o\u2019r un oedran yn Ysgol Henblas. Diolch i Elin am ei holl waith yn cydgordio ac am roi profiad mor arbennig i\u2019n disgyblion. Roedd plant Ysgol Henblas ar ben eu digon wrth dderbyn y llythyrau."}, {"text_idx": "#000095", "text": "Ddechrau mis Mawrth fe adeiladwyd lloches newydd ar dir Ysgol Henblas. Mae\u2019n ychwanegiad arbennig i\u2019r ysgol ac i\u2019r gymuned gyfan, ac rydym yn ddiolchgar iawn i holl randdeiliaid yr ysgol a thrigolion yr ardal am y mewnbwn gwerthfawr wnaeth gynorthwyo tuag at ei sicrhau. Diolch diffuant i gronfa gymunedol y loteri cenedlaethol am y nawdd i ariannu\u2019r datblygiad cyffrous newydd hwn."}, {"text_idx": "#000096", "text": "Bu\u2019r dosbarth oren yn brysur yn gwneud bwyd adar cyn iddynt fynd ati i gymryd rhan yn yr arolwg gwylio adar cenedlaethol. Roedd y plant yn adnabod gwahanol adar yn eu gerddi ac yn cadw cofnod tali. Diddorol iawn oedd cael gweld yr amrywiaeth o adar sydd o amgylch Llangristiolus, ac roedd y bwydwyr adar oeddent wedi eu creu yn ddyfeisfar dros ben!"}, {"text_idx": "#000097", "text": "Bwydwyr adar gan blant dyfeisgar y dosbarth Oren"}, {"text_idx": "#000098", "text": "Llongyfarchiadau mawr Ariana (blwydyn 6) ar ennill gwobr gymnasteg gogledd Cymru. Yn ystod y cyfnodau clo mae Ariana wedi bod yn Ymarfer drwy sesiynau ar-lein, ac mae wedi parhau i ddatblygu ei sgiliau gymansteg a gwneud cynnydd pellach.Gwych iawn.\nAriana wedi gwneud cynnydd pellach yn ei sgiliau gymnasteg"}, {"text_idx": "#000099", "text": "Ymddangosodd dau o ddisgyblion blwyddyn 6 mewn eitem ar y rhaglen \u2018Heno\u2019 ar S4C. Roedd Ifan a Maiya yn rhoi adborth ar lyfr newydd am adeiladwaith Pont Britannia o\u2019r enw \u2018Llewod Pont Britannia\u2019. Siaradodd y ddau yn arbennig am gynnwys y llyfr yn ogystal a\u2019u profiad o ymweld a\u0302 chanolfan treftadaeth Porthaethwy. Da iawn y ddau."}, {"text_idx": "#000100", "text": "Bu pob dosbarth yn cynhyrchu eu cyflwyniadau arbennig ar gyfer ein rhieni i\u2019w gwylio yn y cartref. Cafwyd perfformiadau bendigedig gan bob disgybl ac roedd yn wledd gweld pob un yn actio mewn llais clir a phawb yn morio canu. Diolch i\u2019r rhieni am baratoi\u2019r gwisgoedd ac am eu cefnogaeth arferol."}, {"text_idx": "#000101", "text": "Ar ddechrau\u2019r flwyddyn daeth y newyddion gwych fod yr ysgol wedi derbyn nawdd gan gronfa treftadaeth y loteri cenedlaethol tuag at godi gazebo ar dir yr ysgol. Ym mis Mawrth 2020 fe holwyd holl randdeiliaid yr ysgol am eu barn ar adnoddau oedd yn y pentref, ac fe ddefnyddwyd y wybodaeth yma er mwyn creu cais i\u2019r gronfa. Diolch i bawb wnaeth ymateb, ac edrychwn ymlaen at weld y gazebo yn ei le erbyn dechrau\u2019r gwanwyn."}, {"text_idx": "#000102", "text": "Diolch o galon i bawb wnaeth helpu i gasglu cymaint o fwyd tuag at apel banc bwyd Ynys Mo\u0302n. Daeth ein ffrindiau draw i gasglu llond fan o fwyd \u2013 ac roeddent yn ddiolchgar iawn i bawb am eu haelioni.\nElin a Taio yn helpu llwytho\u2019r bwyd"}, {"text_idx": "#000103", "text": "Ar ddiwedd y tymor diwethaf bu 105 Sion Corn Ysgol Henblas yn rhedeg er mwyn codi arian tuag at yr ysgol. Diolch i\u2019r gymdeithas rhieni athrawon am drefnu\u2019r cwbl \u2013 roedd yn werth gweld y plant yn eu hetiau Sion Corn. Llwyddwyd i godi \u00a31924.90 \u2013 swm cwbl anhygoel fydd yn mynd tuag at brynu adnoddau i\u2019r ysgol.\nY dosbarth melyn wedi mwynhau rhedeg yn y ras Sion Corn"}, {"text_idx": "#000105", "text": "Mor braf oedd gweld disgyblion y dosbarth glas yn rhannu geiriau caredig wrth gofnodi ar gardiau oedd ar gefn pob disgybl. Bu\u2019r dosbarth yn astudio\u2019r thema rhyfel a heddwch ac roeddent yn gwerthfawrogi bod rhannu positifrwydd yn nodwedd mor bwysig yn hytrach na negyddiaeth.Diolch iddynt i gyd am ymateb mor aeddfed.\nY dosbarth glas yn rhannu geiriau caredig"}, {"text_idx": "#000106", "text": "Fel rhan o thema\u2019r dosbarth \u2018Rhyfel a heddwch\u2019 cafodd disgyblion hynaf yr ysgol ddiwrnod o astudio arteffactau, dogfennau, llythyrau a ffotograffau yn ymwneud a\u0302 thrigolion Ynys Mo\u0302n yn ystod y ddau ryfel byd. Yn ogystal, fe ymunodd Mr a Mrs Merfyn Jones a\u0302\u2019r sesiwn yn rhithiol gan so\u0302n am berthnasau iddynt fu\u2019n y ddau ryfel. Cafwyd diwrnod diddorol dros ben a\u2019r plant yn ymholi yn fedrus cyn trosglwyddo eu darganfyddiadau ar ffurf cyflwyniad pwerbwynt. Diolch i\u2019r plant am ddod a\u0302 chymaint o adnoddau teuluol gyfranodd i gyfoethogi eu dysg.\nEfa a Lucas yn darllen erthgyl er mwyn dysgu mwy am y Rhyfel Byd Cyntaf"}, {"text_idx": "#000108", "text": "Daeth oddeutu 30 o focsus Nadolig i\u2019r ysgol eleni ar gyfer ymgyrch Teams4U \u2013 fydd yn sicrhau fod plant bach llai ffodus yn derbyn anrheg eleni. Diolch i bawb am gefnogi unwaith eto."}, {"text_idx": "#000109", "text": "Cafwyd wythnos o ddysgu am rinweddau y rhyngrwyd yn ogystal a\u0302 dysgu am agweddau negyddol. Fe ymunodd PC Owain Edwards yn rhithiol i gyflwyno sesiwn i bob dosbarth \u2013 o\u2019r plant ieuengaf yn dysgu am bobl sy\u2019n ein helpu, i\u2019r disgyblion hynaf yn dysgu am seiber fwlio. Yn ystod yr wythnos bu llawer o weithgareddau gwahanol yn cyfoethogi dealltwriaeth yr holl ddisgyblion o rinweddau\u2019r byd digidol.\nY dosbarth glas yn rhannu geiriau caredig efo\u2019i gilydd wrth ddysgu am seiber-fwlio"}, {"text_idx": "#000110", "text": "Y dosbarth glas yn rhannu geiriau caredig efo\u2019i gilydd wrth ddysgu am seiber-fwlio"}, {"text_idx": "#000111", "text": "Bu plant y cyfnod sylfaen yn dysgu am deithio yn ddiogel wrth gael sesiwn sgwtera ar iard yr ysgol. Cafwyd llawer o hwyl yn haul mis Tachwedd a phob un yn gwrando\u2019n astud ar yr hyfforddiant!"}, {"text_idx": "#000112", "text": "Sesiwn sgwtera ar iard yr ysgol."}, {"text_idx": "#000113", "text": "Rydym yn ddiolchgar iawn i Mr Barry Edwards sydd wedi dechrau sesiynau ffitrwydd gyda phlant y cyfnod Sylfaen. Mae Barry yn ymweld a\u0302\u2019r ysgol ddwywaith yr wythnos ac mae\u2019r plant wrth eu boddau yn gweithio\u2019n egniol yn ei gwmni."}, {"text_idx": "#000114", "text": "Daeth plant yr ysgol yn eu dillad lliwgar eu hunain i\u2019r ysgol ddydd Gwener Tachwedd 13eg i godi arian tuag at ape\u0302l Plant mewn angen y BBC. Diolch i\u2019r plant a\u2019r rhieni am godi swm arbennig o \u00a3264.75."}, {"text_idx": "#000115", "text": "Cafodd disgyblion y cyfnod sylfaen lawer o hwyl wrth ymuno mewn sesiwn ganu a stori rhithiol gyda Selog. Mae Selog yn wyneb cyfarwydd iawn i blant Ysgol Henblas ac mae\u2019r plant wedi cael llawer o brofiadau gwerthfawr yn ei gwmni. Diolch am fore hwyliog dros ben Selog!"}, {"text_idx": "#000116", "text": "Mae\u2019r disgyblion yn y dosbarth oren wedi bod yn brysur iawn yn cynnal sawl arbrawf gwyddonol yn cyd fynd a\u0302 thema\u2019r dosbarth. Mae cadw\u2019n iach yn bwysig iawn ac maent wedi bod yn ymchwilio i\u2019r cwestiwn \u2013 pa hylif sydd yn gwneud y niwed mwyaf i ddannedd? Rhoddwyd pum wy mewn pum hylif gwahanol sef dwr, llefrith, sudd oren, coca cola a coffi. Roedd y canlyniadau yn ddiddorol dros ben, a lliw brown tywyll y plisgyn yn dangos effaith negyddol y coca cola a\u2019r coffi ar ein dannedd, tra bod y dwr a\u2019r llefrith yn achosi dim newid syfrdanol yn lliw y plisgyn. Yn ogystal, maent wedi bod yn blasu gwahanol fathau o fara er mwyn gwneud brechdan iachus."}, {"text_idx": "#000117", "text": "Rydym yn ddiolchgar dros ben i'r Gymdeithas Rhieni Athrawon am roi cyfraniad ariannol arbennig o \u00a3400 tuag at brynu llyfrau darllen newydd i ddisgyblion yr adran iau. Mae\u2019r dewis o lyfrau sydd ar gael i'r disgyblion wedi ei gyfoethogi yn fawr ac rydym yn ddiolchgar i staff yr adran iau am gael trefn gampus ar y llyfrau sydd ar gael. Diolch i\u2019r Gymdethas Rhieni Athrawon am y llyfrau"}, {"text_idx": "#000119", "text": "Erbyn hyn mae wyth o ddisgyblion oed derbyn ac wyth o ddisgyblion oed meithrin wedi setlo yn wych gyda staff y Dosbarth Melyn. Mae gweld eu datblygiad cynnar a\u2019r twf mewn hyder yn rhoi boddhad mawr i Mrs Owen, Anti Diane ac Anti Carol."}, {"text_idx": "#000120", "text": "Y plant bach newydd yn morio canu gyda\u2019u ffrindiau o\u2019r Dosbarth Melyn."}, {"text_idx": "#000122", "text": "Eleni am y tro cyntaf fe gynhyrchwyd pedwar cyflwyniad Diolchgarwch a ranwyd gyda\u2019r rhieni arlein. Bu\u2019r Dosbarth Melyn yn diolch am greu\u2019r byd ac am ryfeddodau\u2019r byd o\u2019n cwmpas; y Dosbarth Gwyrdd yn diolch i bawb sy\u2019n eu helpu yn yr ysgol ac yn eu bywydau bob dydd; y Dosabrth Oren yn diolch mewn gwahanol ieithoedd gan gofio\u2019r pwysigrwydd o werthfawrogi y rhai sy\u2019n garedig; a bu\u2019r Dosbarth Glas yn diolch am fwyd mewn byd heddychlon gan edrych ar brofiadau dau ifaciwi sef Betty Cambpell a Samuel Lewis yn ystod yr Ail Ryfel Byd. Cafodd Anthem newydd Ysgol Henblas, gafodd ei hysgrifennu gan ddisgyblion blwyddyn 5 a 6 2019-2020 ar y cyd gyda\u2019r Prifardd Mei Mac ei pherfformio yn wych, a diolch i gyn ddisgybl yr ysgol sef Beca Lois Keen am gyfansoddi\u2019r alaw. Cafwyd pedwar cyflwyniad arbennig a diolch i\u2019r plant am berfformio mor dda. Diolch i\u2019r rhieni hefyd am eu sylwadau canmoliaethus a\u2019u geiriau positif o werthfawrogiad wedi iddynt wylio\u2019r cyflwyniadau. Mae\u2019r cyflwyniadau ar gael i\u2019w gwylio ar wefan yr ysgol "}, {"text_idx": "#000123", "text": "Mae\u2019r Dosbarth Oren wedi bod yn dysgu am y corff dros yr hanner tymor ac roeddent yn brysur iawn un diwrnod yn creu diodydd iach \u2013 sef smw\u0302ddis! Roedd y smw\u0302ddis yn gymysgedd o ffrwythau fel mango a phi\u0302nafal. Da iawn blantos am greu diodydd mor faethlon. Cafodd y disgyblion fore hyfryd hefyd yn gwylio Mike Allen yn paratoi sudd afal gan ddefnyddio\u2019r afalau oedd wedi tyfu yn ei gartref. Roedd gwasgu\u2019r afalau yn waith caled \u2013 a\u2019r canlyniad terfynol yn werth pob ymdrech!"}, {"text_idx": "#000124", "text": "Y Dosbarth Oren yn mwynhau y daith yn gwylio Mike yn creu sudd afal.\nDisgyblion y Dosbarth Oren yn mwynhau\u2019r diodydd iach!"}, {"text_idx": "#000125", "text": "Rydym yn ddiolchgar iawn i dri tad ac un taid sydd wedi bod yn brysur iawn ers dechrau Medi yn tacluso\u2019r ardd, yn ogystal ac adeiladu sied er mwyn cadw\u2019r offer. Diolch felly i Mike, Bryn, Sion a Wyn am eu gwaith di-flino \u2013 mae\u2019n werth gweld yr ardd erbyn hyn, ac mae\u2019n barod bellach ar gyfer tyfiant y gwanwyn. Ac i goroni\u2019r cwbl bu plant y Dosbarth Gwyrdd yn gorffen y gwaith tacluso a pharatoi \u2013 gwaith ti\u0302m arbennig."}, {"text_idx": "#000126", "text": "Yr ardd ar fore hyfryd o Hydref, a\u2019r plant yn mwynhau\u2019r gwaith garddio."}, {"text_idx": "#000127", "text": "Ar hyn o bryd mae\u2019r plant drwy\u2019r ysgol yn cynnal eu lefelau ffitrwydd yn gampus gyda sesiynau yn yr awyr agored. Mae\u2019r Dosbarth Glas wedi bod yn gweithio\u2019n egniol bob bore dydd Gwener ac mae\u2019r disgyblion wrth eu boddau yn cymryd rhan yn y cylchdro ffitrwydd a\u2019r gerddoriaeth ysgogol yn eu hysbrydoli ar yr iard. Da iawn bawb."}, {"text_idx": "#000128", "text": "Dwy genod blwyddyn 6 yn gweithio\u2019n egniol."}, {"text_idx": "#000129", "text": "Os ydi eich plentyn dros ddwy a hannwr oed cyn diwedd mis Rhagfyr, cofiwch fod croeso mawr iddynt fynychu\u2019r Cylch gydag Anti Ffion ac Anti Sophie rhwng dydd Llun a dydd Iau. Yn ddiweddar mae\u2019r plant wedi bod yn mwynhau yn yr ardal dwr newydd yn ogystal a mwynhau helfa drysor yn yr ardal gyfagos ar ddiwrnod bendigedig o Hydref. Am ragor o wybodaeth gallwch gysylltu gydag Anti Ffion ar y cyfeiriad ebost "}, {"text_idx": "#000132", "text": "Myfyrio ar yr hanner tymor"}, {"text_idx": "#000133", "text": "Ar ddiwedd cyfnod yr hanner tymor hoffwn ddiolch yn fawr iawn i\u2019r plant am hanner tymor gwerthfawr o ddysgu yn Ysgol Henblas. Mae\u2019r wyth wythnos wedi gwibio heibio ac mae pawb wedi setlo yn dda i\u2019w dosbarthiadau yn dilyn y cyfnod o fod i ffwrdd o\u2019r ysgol. Mae\u2019r plant bellach yn hen gyfarwydd a\u2019n trefniadau newydd ac yn cario \u2018mlaen gyda bywyd ysgol heb lol. Clod mawr i bob un ohonynt. Mae presenoldeb yr ysgol wedi bod yn ganmoladwy iawn ers y cyfnod pan oedd pob disgybl yn dechrau yn o\u0302l ar 14/9/2020. Presenoldeb yr ysgol yn ystod y cyfnod hwn yw 98%, felly diolch i chi gyd am sicrhau fod eich plentyn yn mynychu\u2019r ysgol.\nUnwaith eto, hoffwn nodi ein bod ni fel staff a\u2019r corff llywodraethol yn ddiolchgar i chi rieni am eich cydweithrediad yn ystod y cyfnod hwn o ddychwelyd i drefn mor arferol a phosib."}, {"text_idx": "#000134", "text": "Ar o\u0302l y gwyliau byddwn yn newid y drefn rhyddhau ychydig, gan ofyn I\u2019r rhieni barhau i ddilyn y drefn un ffordd ar draws yr iard. Bydd:\n\u2022 y dosbarth Melyn yn mynd adref am 3:10pm (yn ogystal a brawd neu chwaer hy\u0302n)\n\u2022 y dosbarth Gwyrdd yn mynd adref am 3:15pm (yn ogystal a brawd neu chwaer hy\u0302n)\n\u2022 y dosbarth Oren yn mynd adref am 3:20pm (yn ogystal a brawd neu chwaer hy\u0302n),\n\u2022 y dosbarth Glas yn mynd adref am 3:25pm"}, {"text_idx": "#000136", "text": "Hwyl fawr a diolch Mrs Owen. Mae wedi bod yn bleser pur cydweithio efo Mrs Clare Owen dros y 9 mis diwethaf. Diolch o galon a cofiwch y bydd croeso cynnes i chi bob tro yn Ysgol Henblas."}, {"text_idx": "#000137", "text": "Croeso\u2019n o\u0302l i Ysgol Henblas"}, {"text_idx": "#000139", "text": "Waw! Mae disgyblion blwyddyn 5 a 6 wedi cael neges gan y gantores Nesdi Jones sydd wedi cael llwyddiant mawr ym myd cerddoriaeth. Mae wedi cael llwyddiant mawr hefyd yn India. Mae plant y dosbarth wedi bod yn dysgu am lwyddiant Nesdi fel rhan o'r thema diweddar yn astudio India. Diolch Nesdi am y neges arbennig yma."}, {"text_idx": "#000140", "text": "Mae disgyblion blwyddyn 5 a 6 yn parhau i fwynhau y thema India - thema gafodd ei ddewis gan y plant. Rydym yn ffodus o allu holi ffrind yr ysgol sef Avantika sydd yn bennaeth ysgol yn Delhi. Dyma ateb Avantika i gwestiwn un o\u2019r plant ym mlwyddyn 5 a 6 am India a chrefydd."}, {"text_idx": "#000141", "text": "Dewisodd disgyblion blwyddyn 5 a 6 eu thema ar gyfer yr hanner tymor hwn sef India. Lluniodd y disgyblion restr o gwestiynau i'w holi i Avantika Sharma. Mae Avantika yn bennaeth ysgol Rishikul World Academy Sonepat Haryana India yn Delhi. Ffrind arbennig i Ysgol Henblas yw Avantika ac fe fuodd yn ein hysgol ym mis Gorffennaf 2019. Dyma atebion Avantika i'r cwestiynau campus ofynodd y disgyblion."}, {"text_idx": "#000142", "text": "Dros yr wythnosau diwethaf mae plant Ysgol Henblas wedi bod yn brysur iawn.\nSe\u0302r Ysgol Henblas yn parhau i serenu. Gwanwyn 2020. \u2018Gyda\u2019n gilydd yn gryfach.\u2019"}, {"text_idx": "#000143", "text": "Diolch i Mr Arfon Wyn am ddiddanu ein plant. Mae'r plant wrth ei boddau yn canu gydag Arfon yn y cartref."}, {"text_idx": "#000144", "text": "Mae disgyblion blwyddyn 5 a 6 wedi paratoi cwestiynau ar gyfer dau athletwr rhyngwladol fel rhan o thema Gemau Olympaidd. Cafwyd cwestiynau aeddfed iawn a diolch i Gareth Evans a Catrin Jones am eu hymatebion manwl. Cafwyd dau gyfweliad fideo diddorol dros ben gan y ddau sydd wedi ennill medalau aur yng nghamp codi pwysau."}, {"text_idx": "#000145", "text": "Ar ddiwedd yr wythnos rwyf yn ysgrifennu atoch yn y gobaith eich bod i gyd yn cadw\u2019n ddiogel ac yn iach."}, {"text_idx": "#000146", "text": "Mae wedi bod yn wythnos ryfedd iawn yn Ysgol Henblas \u2013 nid ysgol yw hi bellach wrth gwrs ond canolfan ofal. Dydi\u2019r adeilad ddim yr un peth heb y plant ac rydym yn gweld eu colli yn arw. Rwyf hefyd yn siwr fod trigolion Llangristiolus a\u2019r ardal gyfagos yn ei gweld hi\u2019n dawel heb swn hapus a bwrlwm y plant ar yr iard."}, {"text_idx": "#000148", "text": "Dyma lun i godi calon. Mae Ted Arthur yn werth ei weld, a\u2019i fam wrth gwrs. Rydym i gyd yn anfon ein cofion atoch Mrs Williams a\u2019r teulu, ac yn edrych ymlaen at eich gweld yn fuan."}, {"text_idx": "#000149", "text": "Beth i\u2019w wneud yn y cartref?"}, {"text_idx": "#000153", "text": "Roedd gan Rhian feddwl mawr o Ysgol Henblas. Byddai bob tro yn ymfalchio yn llwyddiant ein plant, ac yn cysylltu\u2019n rheolaidd i\u2019w llongyfarch. Yn ogystal, roedd ganddi gyswllt teuluol \u2013 yn fodryb i Efa Lois. Doedd ond ychydig wythnosau ers i Rhian golli ei brawd."}, {"text_idx": "#000154", "text": "Rydym yn cydymdeimlo\u2019n ddwys gyda\u2019i gwr Ali, yn ogystal ag Elen, Michael ac Efa ar eu colled greulon. Efallai ein bod i gyd arwahan ar hyn o bryd ond rydym yn agos wrth yrru ein cofion cynhesaf at y teulu."}, {"text_idx": "#000156", "text": "Bu ti\u0302m rygbi Ysgol Henblas yn chwarae yn erbyn Ysgol Llanfairpwll ddechrau\u2019r mis. Diolch iddynt am ddod draw. Cafwyd pnawn da o gemau a thaclo brwd. Da iawn bawb a diolch i Michael Coyne am eu hyfforddi."}, {"text_idx": "#000157", "text": "Siop ffrwythau blwyddyn 3 a 4"}, {"text_idx": "#000158", "text": "Bu siop ffrwythau ar agor yn nosbarth blwyddyn 3 a 4 - yn hybu dealltwriaeth o drin arian. Dyna dda yw gweld plant Ysgol Henblas yn bwyta\u2019n iach!"}, {"text_idx": "#000160", "text": "Diolch i\u2019r Gymdeithas Rhieni Athrawon am gyfrannu tuag at gostau y ffens newydd o gylch yr ardd. Mae\u2019n edrych yn wych."}, {"text_idx": "#000161", "text": "Bu holl plant yr ysgol yn plannu tatws efo Mike a Kirsty. Bydd cnwd da erbyn y ffair haf!"}, {"text_idx": "#000163", "text": "Rydym yn falch iawn o lwyddiannau pawb yn yr eisteddfod cylch Urdd gynhaliwyd ddiwedd Chwefror. Roedd pawb yn rhoi o\u2019u gorau. Gwych iawn. Diolch i Elen ac Eirian am eu paratoi mor drylwyr."}, {"text_idx": "#000164", "text": "Yn ystod wythnos Gwyl Ddewi 2020 bu holl ddisgyblion yr ysgol yn cymryd rhan mewn gwahanol weithgareddau i ddathlu ein Cymreictod a'n diwylliant."}, {"text_idx": "#000166", "text": "Ar ol cyfnod o goginio gyda Mrs Owen ac Anti Nia mae plant blwyddyn 1 a 2 yn feistri ar greu cacennau cri."}, {"text_idx": "#000168", "text": "Cafodd ti\u0302m rygbi bl3 a 4 a thi\u0302m bl 5 a 6 fore campus yng ngwyl rygbi tag Gwyl Ddewi. Llwyddodd y ti\u0302m bl 3 a 4 i guro pob gem ac fe gurodd ti\u0302m bl 5 a 6 bedair allan o 5 gem. Roedd yr hyfforddwr Mike Coyne yn hapus."}, {"text_idx": "#000169", "text": "Dyma\u2019r dosbarth derbyn yn dawnsio gwerin yn egniol yn eu gwisg ar gyfer diwrnod y llyfr!"}, {"text_idx": "#000172", "text": "Bu disgyblion blwyddyn 5 a 6 yn gorymdeithio gyda\u2019u ffrindiau o Ysgolion y dalgylch drwy stryd fawr Llangefni. Buont yn gwrando ar Arfon Wyn yn canu cyn mwynhau disgo yn yr ysgol uwchradd."}, {"text_idx": "#000173", "text": "Bu rhai o ddisgyblion yr ysgol yn cystadlu mewn cystadleuaeth ysgrifennu barddoniaeth Gwyl Ddewi ar gyfer Ysgolion y dalgylch. Llongyfarchiadau i Casi (bl 3) ddaeth yn 2il drwy\u2019r dalgylch am ysgrifennu barddoniaeth ar y thema Cymru, ac i Bedwyr (bl6) ddaeth yn 2il am ysgrifennu barddoniaeth ar y thema Dewi Sant."}, {"text_idx": "#000177", "text": "Cafodd disyblion blwyddyn 5 a 6 fore hyfryd yng nghwmni Huw a Bethan Roberts yn dysgu am offerynnau traddodiadol Cymru a\u2019r wisg Gymreig, yn ogystal a chanu a dawnsio gwerin!"}, {"text_idx": "#000179", "text": "Ar ddiwrnod y llyfr bu disgyblion blwyddyn 5 a 6 yn darllen i blant y dosbarth derbyn. Gwych iawn oedd y rhyngweithio."}, {"text_idx": "#000180", "text": "Mae wedi bod yn fis prysur i\u2019n timau peldroed. Rydym wedi croesawu timau o Ysgolion Bodffordd, Llangoed a Rhoscolyn yma ac wedi cael gemau da. Aeth tri tim peldroed 5 bob ochr i gystadlu yn y gystadleuaeth i Ysgolion y dalgylch ac fe aeth dau dim drwodd i\u2019r rownd gynderfynol ac un i\u2019r ffeinal cyn colli mewn gem agos. Yna aeth un ti\u0302m i Gaergybi lle daethant yn drydydd trwy\u2019r Ynys gan guro pob gem yn y grwp a cholli i\u2019r buddugwyr yn y rownd gynderfynol cyn curo\u2019r gem trydydd safle. Diolch i Barry am eu hyfforddi eto."}, {"text_idx": "#000181", "text": "Llongyfarchiadau i\u2019r grwp gymnasteg sef Ariana, Gwen, Erin, Ioan, Mari ac Ifan ddaeth yn seithfed allan o 15 trwy Gymru gyfan. Roedd eu perfformiad yn gaboledig ac fe lwyddont i berfformio i\u2019r safon y buont yn ymarfer mor galed at ei gyrraedd. Diolch i Mair,Ruth a Mrs Owen am eu hyfforddi. Llongyfarchiadau mawr hefyd i Cai \u2013 ddaeth yn bencampwr gymnasteg a sydd nawr yn mynd ymlaen i\u2019r rownd nesaf yn Y Bala ym mis Mawrth."}, {"text_idx": "#000182", "text": "Pob hwyl i Mrs Williams sydd wedi ein gadael am gyfnod mamolaeth! Llongyfarchiadau mawr ar enedigaeth Ted Arthur a dymuniadau da i chi fel teulu! Croesawn Miss Bethan Owen atom at ddisgyblion blwyddyn 3 a 4 \u2013 mae Miss Owen a\u2019r disgyblion newydd fwynhau eu wythnos gyntaf yn y dosbarth a\u2019r wythnos wedi gwibio heibio!"}, {"text_idx": "#000183", "text": "Rydym yn ddiolchgar am yr holl glybiau sydd yn Ysgol Henblas ar ol 3:15pm. Mae\u2019r clybiau Urdd, rygbi a phel droed yn mynd o nerth i nerth. Yn ddiweddar mae dau glwb newydd wedi dechrau sef dawnsio gyda Katie Jones i\u2019r adran iau a ffitrwydd i blant y cyfnod Sylfaen gyda Mrs Clare Owen. Maent yn egniol iawn ac yn mwynhau yn fawr."}, {"text_idx": "#000184", "text": "Diolch i\u2019r arlunydd Wil Rowlands am sesiwn difyr yn so\u0302n am gelf gyda disgyblion blwyddyn 5 a 6. Cawsom gyflwyniad difyr iawn am \u2018popart\u2019ac roedd y gwaith byrfyfyr wedi plesio\u2019n arw hefyd!"}, {"text_idx": "#000186", "text": "Ffrind arall yr ydym wrth ein boddau yn ei chroesawu i Ysgol Henblas yw Mrs Bethan Jones. Rydym yn gyfarwydd a llais Mrs Jones ar raglen Galwad Cynnar ar Radio Cymru. Fe fu plant y cyfnod Sylfaen yn dysgu am wahanol goed a phlanhigion fel rhan o\u2019u gwaith thema ac roeddent wedi dysgu llawer."}, {"text_idx": "#000187", "text": "Cafodd disgyblion yr adra iau fore arbennig yn Ysgol Llangefni gyda\u2019u ffrindiau o ysgolion y dalgylch yn dathlu Dydd Miwsig Cymru. Diolch i Arfon Wyn am yr holl ganu a da oedd gweld bandiau ifanc Mo\u0302n yn cael y cyfle."}, {"text_idx": "#000188", "text": "Bu cryn dipyn o ddisgyblion yn cymryd rhan yng ngala nofio\u2019r Urdd. Daeth llawer o lwyddiannau i\u2019w rhan a llongyfarchiadau i aelodau\u2019r ras gyfnewid blwyddyn 3 a 4 ddaeth i\u2019r brig sef Erin Quinn, Ela Edwards, Efa Lois ac Efa Torr. Yn ogystal aeth Erin yr holl ffordd i Gaerdydd i gystadlu yn unigol gan ddod yn bedwerydd a phumed drwy Gymru. Tipyn o gamp!"}, {"text_idx": "#000189", "text": "Rydym wrth ein boddau fod y cylch meithrin wedi ail agor y mis hwn. Cafwyd bore arbennig i lansio\u2019r cyfnod newydd pan ddaeth Hanna Huws a Selog draw i gyfarfod y plant. Dymuniadau gorau i bawb ynghlwm a\u2019r cyfnod newydd hwn a diolch i\u2019r pwyllgor gweithgar am sicrhau fod y cylch wedi agor eu drysau eto."}, {"text_idx": "#000191", "text": "Wel son am bobl dalentog sydd yn Llangristiolus. Nos Sul cyn y Nadolig cafwyd cyngerdd gan gyn ddisgyblion, rhieni, a\u2019n disgyblion presennol. Diolch i\u2019r co\u0302r am ganu mor frwdfrydig ac i bawb am gefnogi. Aeth disgyblion blwyddyn 6 i gartref Rhos, Malltraeth. Roedd gwrando arnynt yn siarad mor aeddfed gyda thrigolion y cartref yn brofiad arbennig. Diolch i Ann a\u2019r staff am y croeso. Cafwyd cinio Nadolig anhygoel eto leni, gan Anti Aloma ac Anti Sian a braf oedd cael gweld llond y neuadd yn bwyta cinio Nadolig traddodiadol. Diolch i\u2019r Canon Emlyn Williams a\u2019i dim arbennig o helpwyr fu\u2019n creu 98 Christingle gyda\u2019r plant, ac i\u2019r plant gymerodd ran mewn gwasanaeth hyfryd yn Eglwys Cristiolus."}, {"text_idx": "#000193", "text": "Braint i go\u0302r yr ysgol oedd cael cymryd rhan yng ngwasanaeth Goleuo\u2019r Goeden yn Eglwys Sant Cyngar, Llangefni wedi ei drefnu gan Glwb Rotari Llangefni er mwyn cefnogi Hosbis Dewi Sant newydd yng Nghaergybi. Yn ogystal bu co\u0302r yr ysgol yn canu yng ngwasanaeth cylch yr Urdd ddechrau Rhagfyr. Mis prysur oedd Rhagfyr a diolch i bawb am roi cant y cant ym mhopeth. I goroni\u2019r cyfan cafwyd sioe i\u2019w chofio gyda tri perfformiad caboledig o \u2018Pantolig\u2019 gyda phob plentyn yn cael y cyfle i actio a chanu. Dilynwyd hynt a helynt y postmon wrth berswadio nifer lu o wahoddedigion \u2013 o ser y jwngwl i Sinderela a\u2019i theulu i ddod i\u2019r parti mawr i ddathlu\u2019r brenin newydd. Ac roedd y gwisgoedd yn werth eu gweld!\nRhai o gast y sioe Nadolig!"}, {"text_idx": "#000194", "text": "Braint i holl ddisgyblion yr ysgol oedd cael bod yn rhan o fedydd Anti Aloma ac Anti Pat yn neuadd yr ysgol yn ddiweddar. Cafwyd gwasanaeth hyfryd dan arweiniad y Canon Emlyn Williams a\u2019r holl ddisgyblion yn cymryd rhan. Yn ogystal cafodd disgyblion blwyddyn 3 a 4 brynhawn diddorol yn holi\u2019r Canon Williams a Mrs Tracy Jones am Eglwys Sant Cristiolus."}, {"text_idx": "#000195", "text": "Llongyfarchiadau mawr Anti Sian ar ddod yn ail trwy Gymru yng nghystadleuaeth cogydd ysgol y flwyddyn. Rydym eisoes yn gwybod fod Anti Sian yn paratoi cinio ardderchog i\u2019n plant ac fe gafodd gydnabyddiaeth haeddiannol am hynny."}, {"text_idx": "#000196", "text": "Cafodd disgyblion yr adran iau sesiwn gwerthfawr iawn yng nghwmni Stephen o Ambiwlans St John\u2019s yn dysgu beth i\u2019w wneud petai person ddim yn anadlu. Yn ogystal cafwyd gwybodaeth sut i ddefnyddio\u2019r deffibriliwr sydd ar gael i drigolion y pentref pe cyfyd anghydfod."}, {"text_idx": "#000197", "text": "Dysgodd disgyblion blwyddyn 5 a 6 lawer am strwythurau pontydd wrth ymweld a Chanolfan Thomas Telford. Cawsont ddysgu hefyd am hanes y ddwy bont ar draws y Fenai heddiw gan ryfeddu at ddawn Thomas Telford a Robert Stephenson. Diolch i Mr Gareth Jones a Mr Gareth Hughes am y ddarpariaeth arbennig ac am helpu\u2019r disgyblion wrth greu pontydd cryf."}, {"text_idx": "#000200", "text": "Cafodd disgyblion blwyddyn 3 a 4 eu hysbrydoli gan yr arlunydd lleol Andrew Southall yn ddiweddar. Roedd pawb yn gwirioni ar ei waith celf hyfryd ac yn gofyn cwestiynau priodol. Diolch iddo am ddod draw a dangos ei waith arbennig."}, {"text_idx": "#000201", "text": "Cafodd priodas fawr y flwyddyn ei chynnal yn Eglwys Cristiolus ddiwedd Tachwedd. A phlant dosbarth Mrs Clare Owen \u2013 blwyddyn 1 a 2 oedd yn llenwi\u2019r eglwys. Owen a Mia oedd yn priodi fel rhan o wasanaeth ffug y dosbarth wrth iddynt ymgyfarwyddo a\u0302 dathliad arbennig ym mywyd Cristnogion. Diolch i\u2019r Parchedig Emlyn Williams am weinyddu\u2019r gwasanaeth arbennig. Yn dilyn y gwasanaeth gwledd arbennig yn yr ysgol a thamaid o\u2019r gacen flasus."}, {"text_idx": "#000203", "text": "Cafwyd noson hyfryd yn y noson siopa Nadolig a\u2019r ysgol yn llawn o drugareddau a chrefftau ar gyfer y Nadolig. Ac wrth gwrs roedd y dyn ei hun yno \u2013 Sion Corn yn sgwrsio a thynnu lluniau gyda\u2019r plant. Diolch i bawb am gefnogi ac am helpu i godi \u00a3600 tuag at yr ysgol."}, {"text_idx": "#000204", "text": "Anthem Ysgol Henblas gyda Mei Mac"}, {"text_idx": "#000205", "text": "Braint i ddisgyblion blwyddyn 5 a 6 oedd cael treulio bore yng nghwmni\u2019r prifardd Mei Mac ddechrau Tachwedd. Llwyddodd Mei a\u2019r plant i greu anthem Ysgol Henblas yn seiliedig ar ein gweledigaeth \u2018gwreiddiau i dyfu - adenydd i hedfan\u2019. Dyma hi:"}, {"text_idx": "#000212", "text": "Fel rhan o\u2019u thema \u2018bwyd a ffermio\u2019 aeth disgyblion blwyddyn 3 a 4 i ffatri siocled yn Llandudno i gael gweld sut mae\u2019r cynnyrch yn cael ei baratoi a\u2019i gynhyrchu. Yn o\u0302l pob so\u0302n roedd y siocled yn flasus dros ben a\u2019r plant wedi gwirioni yn y ffatri."}, {"text_idx": "#000213", "text": "Cafodd disgyblion blwyddyn 5 a 6 ddiwrnod cofiadwy yng Nghanolfan Stiwdio Sain, Llandwrog yn dysgu am hanes si\u0302n recordio cerddoriaeth Gymraeg. Ar o\u0302l cinio buont yn recordio \u2018Ty ar y mynydd\u2019 gyda\u2019r Welsh Whisperer \u2013 ac roedd yna forio canu! Efallai bydd rhai yn dychwelyd i recordio yno yn y dyfodol."}, {"text_idx": "#000214", "text": "Fe drefnodd disgyblion blwyddyn 3 a 4 farchnad cynnyrch lleol ganol mis Tachwedd. Y disgyblion fu\u2019n gyfrifol am wahodd y cwmniau a\u2019r busnesau lleol yn ogystal a threfnu\u2019r marchnata a\u2019r raffl. Cafwyd prynhawn gwefreiddiol a llond neuadd o gwsmeriaid. Llongyfarchiadau i\u2019r disgyblion a\u2019r plant ar drefnu a pharatoi digwyddiad o\u2019r fath gan wneud elw o \u00a3704.80!"}, {"text_idx": "#000215", "text": "Diolch i bawb gefnogodd ein ymgyrch Teams 4U eleni. Llwyddodd Bedwyr ac Alfie i sicrhau bod yr holl focsus wedi cyrraedd Ysgol Llangefni yn ddiogel."}, {"text_idx": "#000216", "text": "Llongyfarchiadau i di\u0302m Ysgol Henblas ar ddod yn ail yn y gystadleuaeth athletau dan do\u0302 ym Mhlas Arthur. Cafwyd sawl perfformiad arbennig a phob aelod o\u2019r ti\u0302m wedi cyfrannu\u2019n werthfawr i\u2019r llwyddiant."}, {"text_idx": "#000217", "text": "Cafodd disgyblion blwyddyn 5 a 6 ddiwrnod i\u2019w gofio yn Jodrell Bank yn dysgu llawer am y bydysawd. Buont yn wyddonwyr chwilfrydig wrth ymwneud a\u0302 sawl arbrawf ac roedd y profiad yn y babell hud yn arsylwi\u2019r se\u0302r yn arbennig, heb anghofio rhyfeddu at y ddysgl fawr sydd yn ymchwilio\u2019n barahaol i\u2019r bydysawd mawr."}, {"text_idx": "#000218", "text": "Cawsom newyddion mawr i\u2019w ddathlu \u2013 wrth ddeall bod Anti Sian wedi mynd trwodd i rownd nesaf cogydd y flwyddyn. Llongyfarchiadau mawr a phob hwyl ym Manceinion!"}, {"text_idx": "#000219", "text": "Adnodd i\u2019r gymuned - diffibriliwr"}, {"text_idx": "#000220", "text": "Gosodwyd adnodd hanfodol i\u2019r gymuned tu allan i fynedfa\u2019r ysgol ddechrau Tachwedd. Mae\u2019r diffibriliwr bellach yn ei le ac ar gael petai ei angen mewn argyfwng."}, {"text_idx": "#000221", "text": "Cafwyd gwasanaeth diolchgarwch hyfryd ar brynhawn olaf yr hanner tymor a llond neuadd o rieni a theulu ehangach yn cefnogi. Cyflwynodd pob dosbarth agwedd gwahanol o ddiolchgarwch - y disbarth derbyn a meithrin yn diolch am liwiau; blwyddyn 1 a 2 yn diolch trwy gyfrwng stori\u2019r iar fach goch; blwyddyn 3 a 4 yn diolch am y bwyd sydd ar ein byrddau; a blwyddyn 5 a 6 yn diolch am ddoniau a\u2019r uchelgais y dylem anelu tuag ato. Diolch am gasgliad o \u00a3305 tuag at sicrhau cyflenwad dwr ym mhentref Kimlili yn Kenya trwy waith arbennig Mr a Mrs Alun Pritchard.\nLlun: Plant y dosbarth meithrin a derbyn yn diolch am liwiau yng ngwasanaeth diolchgarwch yr ysgol."}, {"text_idx": "#000222", "text": "Rydym yn andros o ddiolchgar i Mike Allen am roi profiadau diddorol i\u2019r holl blant yn yr ardd. Yn ddiweddar daeth at ddisgyblion blwyddyn 3 a 4 i gynnal sesiwn gwasgu afalau. Buont yn golchi a thorri\u2019r afalau cyn mynd ati i\u2019w gwasgu yn y peiriant gwasgu arbennig! Llwyddwyd i greu sudd afal blasus iawn! Roedd y disgyblion wedi mwynhau\u2019r sesiwn yn fawr iawn."}, {"text_idx": "#000223", "text": "Fel rhan o\u2019r cyswllt agos sydd rhwng yr ysgol uwchradd a\u2019r ydgolion cynradd cafodd disgyblion blwyddyn 6 dreulio bore yn wyddonwyr chwilfrydig yn Ysgol Gyfun Llangefni. Diolch i\u2019r adran wyddoniaeth am y croeso a\u2019r profiad arbennig."}, {"text_idx": "#000224", "text": "Mae\u2019r stondin llysiau/planhigion tu allan i\u2019r ysgol wedi codi \u00a3150 dros y misoedd diwethaf. Bydd hyn yn mynd tuag at blannu llysiau a phlanhigion yn y Gwanwyn. Diolch i bawb ac i Mike am drefnu a chynnal."}, {"text_idx": "#000226", "text": "Recently we have welcomed friends from Cildwrn Chapel to read stories from the Bible. Many thanks for your efforts in enlightening our pupils about stories from the Bible."}, {"text_idx": "#000227", "text": "Diolch i Holland Arms am roi bylbiau i\u2019r ysgol - edrychwn ymlaen i\u2019w gweld yn y Gwanwyn."}, {"text_idx": "#000228", "text": "Un o ddigwyddiadau pwysicaf gweithgareddau blynyddol y gymdeithas rhieni/athrawon yw\u2019r Bake Off! Mae\u2019n amlwg fod tipyn o baratoi a thorchi llewys tuag at y gystadleuaeth boblogaidd hon! Eleni eto cafwyd gwledd o fwyd a llond neuadd yn cystadlu\u2019n y bingo. Diolch i bawb eto am gefnogi mor frwdfrydig. Gwnaethpwyd elw o \u00a3380."}, {"text_idx": "#000229", "text": "Rydym yn dymuno pob hwyl i Mrs Roberts wrth iddi ddechrau ar ei chyfnod mamolaeth. Llongyfarchiadau ar enedigaeth Jac Elis ddiwedd mis Hydref a chofion gwresog at Arwel (Mr Roberts!) a\u2019r brawd mawr Tomos wrth gwrs! Yn yr un modd rydym yn croesawu Mrs Clare Owen fydd yn addysgu disgyblion blwyddyn 1 a 2 dros y misoedd nesaf."}, {"text_idx": "#000230", "text": "Cafodd disgyblion blwyddyn 5 a 6 brynhawn da yn cyfeiriannu yn Carreglwyd, Llanfaethlu. Dyma leoliad hyfryd a\u2019r plant wedi mwynhau yn arw yn yr awyr iach ac yn llwyddo yn heulwen yr Hydref."}, {"text_idx": "#000234", "text": "Y tymor hwn, mae disgyblion blwyddyn 3 a 4 yn dilyn y thema \u2018bwyd a ffermio\u2019. Yn ffodus iawn cawsom ymweld a\u0302 Fferam y Llan \u2013 sef fferm Mari, Sara, Beca ac Elliw. Cafwyd prynhawn diddorol iawn hefo Sion y ffermwr \u2013 a Lois, a\u2019r disgyblion yn cael gofyn amryw o gwestiynau a gwylio\u2019r gwartheg yn cael eu godro ar y peiriant godro newydd. Yr uchafbwynt i\u2019r plant oedd cael gweld y llo bach. Diolch eto i Sion a Lois am brynhawn hynod ddiddorol."}, {"text_idx": "#000235", "text": "Mwynhaodd plant blwyddyn 1 a 2 ymweliad gan Gwawr o\u2019r frigad da\u0302n. Dysgodd y plant am swydd Sam Ta\u0302n a sut i gadw\u2019n ddiogel yn y cartref wrth ddysgu sut i sicrhau fod y \u2018larwm ta\u0302n yn gweithio! Cafodd y plant lawer iawn o hwyl wrth edrych ar wisg Sam Ta\u0302n \u2013 a\u2019u gwisgo. Roedd yn waith poeth gwisgo\u2019r holl ddillad!"}, {"text_idx": "#000236", "text": "Aethpwyd a llond berfa o gynnyrch yr ardd ysgol i Sioe Mon yn ystod gwyliau\u2019r haf. Daeth yr ysgol yn drydydd yn y categori cynradd ac roedd yr holl lysiau ffres yn werth eu gweld. Diolch eto i Mike."}, {"text_idx": "#000237", "text": "Daeth Rhian draw i\u2019r ysgol i siarad gyda\u2019r holl ddisgyblion am sut y dylent ymateb pan fo heriau yn eu hwynebu. Cafwyd cyngor doeth iawn a\u2018r plant yn ymateb yn aeddfed wrth drafod gyda Rhian."}, {"text_idx": "#000238", "text": "Dysgodd y plant am fwy o ffigyrau hanesyddol Cymru wrth wylio\u2019r sioe \u2018Tales of Wales\u2019. Daeth y sioe i ben gyda hanes Betsi Cadwaladr a chyfle i\u2019r plant ddysgu am ei phrofiadau yn teithio ar hyd a lled y byd yn helpu eraill mewn helyntion. Bu llawer o\u2019r plant yn actio yn y sioe ac roedd eu mwynhad yn amlwg o\u2019r wynebau siriol!"}, {"text_idx": "#000239", "text": "Mae plant bach y dosbarth derbyn a meithrin wedi hen setlo gyda Mrs Owen, Anti Diane ac Anti Carol. Mae\u2019r 23 ohonynt yn werth eu gweld yn eu gwisg ysgol ac maent yn griw hapus a chyfeillgar dros ben!"}, {"text_idx": "#000240", "text": "Bu Nyrs Mandy yn yr ysgol yn siarad am y dull cywir o olchi dwylo gan ddangos mor gyflym mae\u2019r germau yn gallu ymledu. Diolch unwaith eto iddi am y cyngor doeth."}, {"text_idx": "#000241", "text": "Daeth Cerys o Tenovus i\u2019r ysgol i roi cyngor i\u2019r plant ar sut i gadw\u2019n ddiogel yng ngwres yr haul \u2013 cyngor doeth o ystyried yr ha bach Mihangel a gafwyd. Eli haul, cap, diod a gorchuddio\u2019r croen rhag gwres yr haul oedd y neges bwysig."}, {"text_idx": "#000242", "text": "Rydym yn dymuno\u2019n dda i ddisgyblion bendigedig blwyddyn 6 sydd yn dechrau ar antur newydd cyffrous yn yr ysgol uwchradd. Maent wedi bod yn griw hollol arbennig ac mae wedi bod yn fraint eu gweld yn datblygu cymaint dros y blynyddoedd gan feithrin yr holl rinweddau ydym eisiau eu gweld yn ein plant yma yn Ysgol Henblas \u2013 sef plant parchus, cwrtais a boneddigaidd. Edrychwn ymlaen at glywed eu hanesion yn mynd o nerth i nerth."}, {"text_idx": "#000245", "text": "Ysgol Henblas yw enillwyr ysgol gynradd y flwyddyn Ynys Mon a Gwynedd 2019. Diolch o galon i bawb sydd wedi cyfrannu tuag at hyn - yr hyfforddwyr, y rhieni, y staff ond yn bwysicach oll.....y plant gwych. Yn ogystal daeth y ti\u0302m peldroed yn ail yn y categori ti\u0302m y flwyddyn. Llongyfarchiadau!"}, {"text_idx": "#000246", "text": "Cafwyd diwrnod hwyliog gyda llawer o\u2019r disgyblion yn cymryd rhan yn Talent Henblas. Cafodd pawb eu diddanu gan y plant talentog sydd yma. Llongyfarchiadau i Charlie, Daniel, Sion a Caio am ennill y bleidlais gan eu ffrindiau."}, {"text_idx": "#000247", "text": "Llawer o ddiolch i Catherine Jones ac Elusen Cefnogol am y rhodd ariannol tuag at lyfrau newydd i blant y Cyfnod Sylfaen. Fel y gwelwch - mae'r plant wrth eu boddau."}, {"text_idx": "#000248", "text": "Ar ddechrau Gorffennaf cafwyd wythnos iechyd a ffitrwydd wedi ei drefnu gan y brwp iach. Cafwyd gweithgareddau karate, sesiwn cylchdroi ffitrwydd, swmba, athletau a chodi pwysau. Roedd llond neuadd wedi mwynhau'r brecwast iach. I goroni\u2019r wythnos fe redodd pob disgybl yn y ras am fywyd. Da iawn bawb."}, {"text_idx": "#000251", "text": "Daeth Claire o elusen ymchwil cancr draw i'r ysgol heddiw i dderbyn yr arian oedd y plant wedi ei godi yn dilyn y ras am fywyd gynhaliwyd yn ystod yr wythnos iechyd a ffitrwydd. Llwyddodd y plant i godi \u00a3668 ar gyfer yr elusen \u2013 swm anhygoel fydd yn gymorth arbennig i achos mor werthfawr. Diolch i bawb am gefnogi."}, {"text_idx": "#000252", "text": "Cafwyd noson dda yn y bingo haf wedi ei drefnu gan y gymdeithas rhieni/athrawon. Diolch i bawb am gefnogi gan helpu i godi \u00a3248 tuag at yr ysgol."}, {"text_idx": "#000253", "text": "Mae bob tro yn bleser croesawu Edward Morus Jones i Ysgol Henblas ac mae\u2019r plant yn ymgolli yn hwyl y canu. Cafwyd prynhawn bendigedig o forio canu a\u2019r holl blant yn mwynhau. Diolch Edward ac edrychwn ymlaen at y tro nesaf."}, {"text_idx": "#000254", "text": "Cafodd disgylblion y cyfnod sylfaen daith gyffrous i Pili Palas ar ddiwedd y tymor gan weld llawer o loynod byw a thrychfilod. Roedd rhai ddigon dewr i afael yn y neidr. Diolch i Pili Palas am y croeso eto."}, {"text_idx": "#000255", "text": "Rhoddwyd croeso cynnes i'n ffrind o India - Avantika ddaeth draw i siarad gyda disgygblion blwyddyn 3-6. Cafodd sawl cwestiwn da ei ofyn gan y plant ac roeddent yn chwilfrydig am ei hysgol yng ngogledd India. Roeddent wedi synnu o ddysgu fod pwll nofio a cheffylau yn yr ysgol!"}, {"text_idx": "#000256", "text": "Diolch i'r Parch Hywel Meredydd Davies am ddod i siarad am yr adar sy'n bosib eu gweld yng Nghors Ddyga. Roedd yn hyfryd clywed y plant yn canu Deryn y bwn - efallai gall y plant ei weld yn y gors?!"}, {"text_idx": "#000257", "text": "Roedd yna gyffro ar yr iard ar ddiwedd y tymor pan ymddangosodd fan wen y tim rheoli\u2019r ffin. A phwy oedd yn ei gyrru \u2013 wel neb llai na tad Cai o flwyddyn 3 sef Mr Andy Linney. Daeth i\u2019r dosbarth i siarad am ei waith yn arolygu\u2019r ffin a\u2019r porthladd. Soniodd am yr eitemau rhyfeddol mae wedi dod are u traws \u2013 gan gynnwys gorilla! Diolch yn fawr i Mr Linney am fore difyr dros ben."}, {"text_idx": "#000258", "text": "Cafodd ti\u0302m rygbi\u2019r ysgol ddiwrnod da ar draeth Llanddwyn gan ymuno a\u0302 llawer o dimau ysgolion yr ynys. Cafwyd perfformiadau da a diolch i Michael Coyne am eu hyfforddi eto."}, {"text_idx": "#000259", "text": "Rhoddwyd croeso cynnes i ffrind annwyl iawn i ni yma yn Ysgol Henblas sef yr artist Diana Williams. Diolch iddi am gynhyrchu gwaith argraffu bendigedig gyda'r plant ym mlwyddyn 3 a 4 \u2013 gwaith fydd i\u2019w weld yn fuan yn Oriel Mon fel rhan o brosiect cefl yn astudio gwaith a bywyd yr artist Elizabeth Morgan o Henblas."}, {"text_idx": "#000260", "text": "Diolch i bawb am gefnogi'r ffair haf. Agorwyd y ffair mewn steil gan Arfon Wyn a chriw o ddisgyblion yn ei gefnogi ar offerynnau amrywiol. Roedd awyrgylch hapus braf eto eleni a diolch i bawb o\u2019r gymdeithas rhieni/athrawon fu'n helpu i baratoi dan arweiniad Helen a Carys. Llwyddwyd i godi \u00a3520."}, {"text_idx": "#000261", "text": "Blas i chi o\u2019r gwaith diweddar yn yr ardd. Diolch i bawb sydd wedi helpu a chlod mawr i Mike Allen. Mae\u2019r plant ar draws yr ysgol wedi cael budd mawr o\u2019r garddio ac wedi meithrin sgiliau newydd yn ogystal a\u0302 mwynhau gweld y dilyniant o\u2019r ardd i\u2019r bla\u0302t fwyd."}, {"text_idx": "#000262", "text": "Gweithgareddau i blant dros gwyliau'r haf"}, {"text_idx": "#000264", "text": "Gwobrau chwaraeon Gwynedd a Mo\u0302n 2019"}, {"text_idx": "#000266", "text": "Cliciwch yma am fideo Gwobrau chwaraeon 2019"}, {"text_idx": "#000267", "text": "Rydym yn gyson ddiolchgar am y bwyd bendigedig sydd yn cael ei ddarparu yn ddyddiol amser cinio. Yn ddiweddar cafodd y gwasanaeth hwn gydnabyddiaeth haeddiannol pan ddaeth swyddogion y cwmni arlwyo Caterlink sef Dawn Williams ac Alan Coward i wobrwyo Anti Sian ac Anti Aloma ar gael marciau llawn mewn arolwg darpariaeth. Llongyfarchiadau mawr i\u2019r ddwy a diolch yn fawr am bopeth \u2013 ac am helpu i sicrhau fod cyfran mor uchel o blant Ysgol Henblas yn mwynhau cinio ysgol a chael diet cytbwys dyddiol."}, {"text_idx": "#000268", "text": "Chwaraeodd ti\u0302m pel-droed yr ysgol yn rownd derfynol tarian Ieuan Wyn Jones yn ddiweddar yn erbyn ti\u0302m da o Ysgol Pencarnisiog. Colli oedd yr hanes y tro hwn. Da iawn bob un ohonynt a diolch yn fawr i Barry Edwards am roi oriau i\u2019w hyfforddi. Ser y dyfodol heb os."}, {"text_idx": "#000269", "text": "Cafwyd diwrnod da a heulog wrth i\u2019r plant gymryd rhan yn y mabolgampau a thorf dda wedi dod i\u2019w cefnogi. Roedd yn gystadleuaeth agos drwy\u2019r prynhawn rhwng ti\u0302m Cybi a ti\u0302m Seiriol ac wedi 30 ras wahanol dim ond 5 pwynt oedd ynddi ar y terfyn. Eleni - ti\u0302m Cybi aeth a hi, ond roedd yr holl blant wedi cyfrannu\u2019r werthfawr at lwyddiant eu timau."}, {"text_idx": "#000270", "text": "Rydym wrth ein boddau yn gweld y llysiau yn ffynnu yn yr ardd dan arweiniad Mike Allen. Mae holl blant yr ysgol wedi cyfrannu at y tyfiant bendigedig ac wedi cael modd i fyw wrth weld y symud o\u2019r tir i\u2019r plat bwyd. Diolch i Anti Sian ac Anti Aloma am baratoi\u2019r llysiau fel salad hyfryd wrth ochr y prif gwrs. Roedd yn wych gweld y plant yn mwynhau ac yn gwerthfawrogi eu gwaith caled."}, {"text_idx": "#000271", "text": "Cafwyd perfformiadau campus gan y timau rygbi yn nhwrnament rygbi tag Ynys Mo\u0302n gan di\u0302m blwyddyn 3 a 4 a thi\u0302m blwyddyn 5 a 6. Roedd canmoliaeth mawr i\u2019w cyd-chwarae a phob un yn rhoi ei orau yn enw\u2019r ysgol. Diolch o galon i Mike Coyne am eu hyfforddi mor fedrus."}, {"text_idx": "#000272", "text": "Daeth 16 o blant y cylch meithrin i Ysgol Henblas i gael blas o fywyd yr ysgol cyn iddynt drosglwyddo ym mis Medi. Roedd Mrs Owen, Anti Diane ac Anti Carol wedi cael bore difyr ac hwyliog dros ben yn eu cwmni ac maent yn edrych ymlaen yn eiddgar at eu croesawu yn barhaol ym mis Medi. Croesawyd y rhieni yn ogystal a chafwyd prynhawn hyfryd wrth iddynt flasu bwyd y gegin,profi cynnyrch yr ardd a chael blas o fwrlwm yr ysgol. Yn ogystal, mewn datblygiad cyffrous i Ysgol Henblas bydd plant oed meithrin - sef y flwyddyn islaw\u2019r derbyn yn cael eu haddysgu yn yr ysgol am 10awr yr wythnos o fis Medi ymlaen. Edrychwn ymlaen at groesawu\u2019r criw meithrin i\u2019n plith yn ogystal ym Medi 2019."}, {"text_idx": "#000273", "text": "Aeth 31 o sgwad athletau\u2019r ysgol i Ysgol Uwchradd Bodedern i gymryd rhan yng nghystadleuaeth athletau sir yr Urdd ynghyd ag oddeutu 1000 o blant yr ynys. Cafwyd perfformiadau da gan y plant a\u2019r cystadlu\u2019n frwd. Llongyfarchiadau i\u2019r canlynol ar gyrraedd y tri uchaf:\nRas unigol bechgyn bl3 a 4: Osian\nNaid hir bechgyn bl3 a 4: Osian\nTaflu pel bechgyn bl3 a 4: Ioan\nTaflu gwaywffon merched bl3 a 4: Ela\nRas unigol bechgyn bl 5 a 6: Daniel\nNaid hir bechgyn bl 5 a 6: Caio"}, {"text_idx": "#000275", "text": "Aeth y tim pel droed pump bob ochr yr holl ffordd i Aberystwyth i gymryd rhan yn nhwrnament cenedlaethol yr Urdd. Cafwyd 6 gem yn y grwp a\u2019r tim yn curo 4 a chael 2 gem gyfartal oedd yn golygu eu bod trwodd i\u2019r rownd derfynol. Colli oedd yr hanes yn y ffeinal yn erbyn ti\u0302m cryf o Castell Newydd Emlyn ond rydym yn hynod o falch o bob un ohonynt am berfformiadau gwych iawn. Diolch arbennig i Barry Edwards am eu hyfforddi i\u2019r fath safon."}, {"text_idx": "#000276", "text": "Twrnament rygbi cenedlaethol yr Urdd"}, {"text_idx": "#000277", "text": "Yn dilyn eu llwyddiant yn nhwrnament rygbi Urdd Ynys Mo\u0302n aeth ti\u0302m rygbi\u2019r ysgol i lawr i Aberystwyth i gymryd rhan yn nhwrnament cenedlaethol yr Urdd. Fe roddodd pob aelod o\u2019r ti\u0302m bob ymdrech mewn gemau caled. Roedd yn brofiad campus a diolch arbennig i Mike Coyne am eu paratoi mor dda."}, {"text_idx": "#000278", "text": "Twrnament rygbi tag ysgolion y dalgylch"}, {"text_idx": "#000279", "text": "Cafodd timau yr ysgol lwyddiant pellach yn nhwrnament rygbi dalgylch Cefni gyda thimau blwyddyn 5 a 6, a 3 a 4 yn ennill pob gem. Roedd yr holl chwaraewyr wedi perfformio yn gampus a diolch eto i Mike Coyne am eu hyfforddi."}, {"text_idx": "#000281", "text": "Bu 57 o ddisgyblion yr adran iau yn cymryd rhan yn y ras traws gwlad i blant y dalgylch yn Ysgol Gyfun Llangefni. Llwyddodd pob un i orffen y cwrs a llongyfarchiadau arbennig i Gruff ar ddod yn gyntaf yn y ras i fechgyn bl5 a 6 ac i Leo ar ddod yn drydydd yn y ras i fechgyn bl 3 a 4."}, {"text_idx": "#000282", "text": "Bu disgyblion bwyddyn 3 a 4 yn ymweld a\u0302 \u2018Tacla Taid\u2019 gan ddysgu am hen gerbydau fel rhan o'r thema \u2018Teithio\u2019. Diddorol oedd gweld sut mae cerbydau wedi newid a'u cymharu hefo'r hyn sydd ganddom heddiw. Diolch am y croeso ac am fore o ddysgu am gymaint o newid dros amser ym myd trafnidiaeth."}, {"text_idx": "#000283", "text": "Cafodd disgyblion blwyddyn 3 a 4 y fraint o fynd i'r Storiel ym Mangor i ddysgu am Elizabeth Morgan a oedd yn byw yn Henblas flynyddoedd yn o\u0302l. Roedd yn ddiddorol clywed am yr ardd arbennig ac hanesion lleol yn ogystal a gweld arteffactau ac archifau sydd wedi deillio o Llangristiolus."}, {"text_idx": "#000284", "text": "Aeth plant y Cyfnod Sylfaen ar ymweliad i Fferm y Foel fel rhan o\u2019r thema \u2018Tri Mochyn Bach\u2019. Cawsont lawer o hwyl wrth ddysgu am yr hyn mae\u2019r anifeiliaid ei angen a ble mae gwahanol anifeiliaid yn byw! Cafodd pawb gyfle i fwydo\u2018r anifeiliaid amrywiol gan gael antur wrth fynd am dro ar y tractor a\u2019r cwad....so\u0302n am gyffro! Diwrnod arbennig i sbarduno\u2019r plant wrth iddynt ddefnyddio eu gwybodaeth a\u2019u dealltwriaeth o\u2019r ymweliad yn o\u0302l yn yr ysgol."}, {"text_idx": "#000285", "text": "Mae plant y Cyfnod Sylafen \u2013 gyda Mike Allen, wedi bod yn gofalu am y llysiau yn yr ardd, ac yn ddiweddar roedd y ciwcymbyr yn barod. Bu\u2019r plant yn blasu\u2019r ciwcymbyr yn ystod eu hamser ffrwyth \u2013 ac roedd pob un yn canmol y ciwcymbyr ffres. Aeth gweddill y ciwcymbyr i\u2019r gegin i helpu gwneud salad amser cinio ar gyfer yr ysgol gyfan! Mae\u2019n rhaid fod y so\u0302n am y ciwcymbyr blasus wedi ymledu oherwydd daeth ein ffrindiau o Lithuania bell draw i weld y cynnyrch yn tyfu yn yr ardd. Cafodd y plant gyfle i\u2019w holi am y wlad yn heulwen y prynhawn a dysgu ambell air o\u2019u iaith."}, {"text_idx": "#000286", "text": "Cafwyd prynhawn bendigedig o rygbi rhwng timau Ysgol Henblas ac Ysgol Bodffordd yn haul mis Mai. Diolch i Mr Roberts am y croeso ac i blant Ysgol Bodffordd am y gemau campus \u2013 edrychwn ymlaen i\u2019w croesawu yn o\u0302l i Ysgol Henblas cyn diwedd yr haf."}, {"text_idx": "#000287", "text": "Cafodd gwaith gwych ei gyflawni dros ddyddiau cyntaf mis Mai gan blant (a rhieni!) y Cyfnod Sylfaen. Llwyddodd pob plentyn i wneud model 3D o\u2019u cartref i\u2019w arddangos yng nghyntedd yr ysgol. Penseiri y dyfodol!"}, {"text_idx": "#000288", "text": "Ddiwedd mis Ebrill aeth 21 o ddisgyblion blwyddyn 5 a 6 yr holl ffordd i Gaerdydd i fwynhau tridiau yn y brifddinas gan aros yng ngwersyll yr Urdd yng nghanolfan y Mileniwm. Roedd llawer o weithgareddau wedi eu cywasgu i\u2019r tridiau gan gynnwys ymweld a stadiwm Dinas Caerdydd, nofio ym mhwll y Bae, taith gyffrous ar gwch cyflym yn y Bae, profi gwyddoniaeth a thechnoleg yng nghanolfan Techniquest, ymweld a\u2019r Royal Mint, a thaith o amgylch y Cynulliad lle cawsont gwrdd a Mr Rhun ap Iorwerth A.C. Roeddent yn blant ardderchog a diolch arbennig i Mrs Ruth Gilford am ei gwaith medrus yn goruchwylio."}, {"text_idx": "#000289", "text": "Mae wedi bod yn flwyddyn llwyddiannus iawn ym myd chwaraeon yn Ysgol Henblas eleni a\u2019r plant wedi dod i\u2019r brig ym meysydd gymnasteg, peldroed, rygbi a rhedeg trawsgwlad. Ond tro\u2019r rhieni oedd hi ddiwedd mis Mai pan ddaeth ti\u0302m rafftio\u2019r rhieni - dan arweiniad medrus y capten Berwyn Griffiths i\u2019r brig yn ras rafftio\u2019r Fenai. Dechreuodd y criw yn chwim o Felinheli gan agor bwlch iach rhyngddynt a gweddill y rafftiau. Erbyn cyrraedd y lanfa ym Mhorthaethwy roedd y bwlch wedi tyfu a\u2019r ti\u0302m yn ennill o flaen tyrfa dda - yn cynnwys plant a rhieni\u2019r ysgol. Llongyfarchiadau mawr i\u2019r ti\u0302m - tipyn o gamp!\nCliciwch yma am y canlyniadau\nCliciwch yma am fwy o luniau"}, {"text_idx": "#000291", "text": "Rydym yn byw mewn lle mor hyfryd ac mae\u2019n flin gennym weld yr holl sbwriel sydd ar ein traethau godidog. Yn ddiweddar roedd plant yr ysgol yn rhagweithiol wrth ofalu am eu byd gan ddangos parch tuag at eu hardal leol. Da iawn bawb o ddosbarth Mrs Roberts a Mrs Owen fu wrthi\u2019n casglu sbwriel ar draeth Rhosneigr."}, {"text_idx": "#000292", "text": "Rydym yn hynod ddiolchgar i Anti Nia, Elen Clode a Louise Quinn am gynnal clwb celf a chrefft dros y misoedd diwethaf. Mae\u2019r plant wedi cael profiadau gwerthfawr yn creu ac mae\u2019n werth gweld y creadigaethau terfynol. Diolch i\u2019r plant am fod mor frwdfrydig ac i\u2019r dair am eu harwain mor fedrus."}, {"text_idx": "#000293", "text": "Yn ystod yr wythnosau cyn y Pasg roedd Mr Emlyn Williams wedi tywys y plant drwy\u2019r prif ddigwyddiadau arweiniodd at y croeshoelio. Yn ddiweddar bu disgyblion blwyddyn 3 a 4 yn Eglwys Sant Cristiolus lle cawsont brynhawn difyr yn dysgu rhagor am yr eglwys. Diolch arbennig i Mr Emlyn Williams am y croeso cynnes."}, {"text_idx": "#000294", "text": "Tra bod seibiant yn y gystadleuaeth cwpan Ieuan Wyn Jones cafwyd gem gyffrous rhwng ti\u0302m Ysgol Henblas a thi\u0302m Ysgol Parc y Bont. Diolch eto i Barry Edwards am roi ei amser yn hyfforddi a llongyfarchiadau i\u2019r ddau di\u0302m am chwarae gem mewn ysbryd iach. Diolch Ysgol Parc y Bont am y croeso a phob hwyl am weddill y tymor."}, {"text_idx": "#000295", "text": "Diolch i Mike Allen am weithio gyda phlant yr ysgol yn paratoi\u2019r planhigion yn yr ardd. Maent wedi bod yn brysur dros yr wythnosau diwethaf yn paratoi\u2019r gwelyau ac yn plannu. Rydym yn gwerthfawrogi cymorth y rhieni fu\u2019n helpu Mike yn ogystal a Mr Huw Myrddin o\u2019r pentref ddaeth draw un prynhawn fel rhan o\u2019r ymgyrch \u2018Tyfwch gyda mi\u2019. Edrychwn ymlaen at weld y cynnyrch terfynol."}, {"text_idx": "#000296", "text": "Rydym yn falch iawn o\u2019r holl ddisgyblion fu\u2019n cystadlu yn enw Adran Henblas yn eisteddfod sir yr Urdd. Roeddent i gyd yn wych a phob un yn perfformio o\u2019r galon. Diolch arbennig i Elen Keen sydd wedi rhoi oriau o\u2019i hamser yn paratoi\u2019r plant. Pob hwyl i Eluned a Jasmine fydd yn cynrychioli\u2019r adran a\u2019r sir yng Nghaerdydd ddiwedd Mai."}, {"text_idx": "#000297", "text": "Aeth disgyblion blynyddoedd 3 a 4 i chwilio am wiwerod goch yn y Dingle, a do wir fe ddaeth sawl un i\u2019r golwg. Buont hefyd yn creu bwyd i\u2019r adar bach gan ddefnyddio cangen a chwyr. Bore difyr iawn yn y goedwig."}, {"text_idx": "#000298", "text": "Cafwyd diwrnod prysur o gystadlu yn Eisteddfod cylch yr Urdd gyda llawer o lwyddiannau i\u2019r plant fu\u2019n cystadlu yn enw Adran Henblas. Da iawn blant a phob hwyl yn Eisteddfod y sir. A diolch anferthol i Elen am ei holl waith hyfforddi di-flino."}, {"text_idx": "#000299", "text": "Ar ddechrau Mawrth bu wythnos o ddathlu Gwyl Dewi Sant. Aeth plant y cyfnod sylfaen i ganu gyda\u2019u cyfoedion o weddill y dalgylch yn Ysgol y Graig. Bu disgyblion yr adran iau yn gorymdeithio gyda\u2019u ffrindiau o ysgolion y dalgylch yn Llangefni ac yna\u2019n mwynhau brwydr y bandiau ysgolion uwchradd yn Ysgol Gyfun Llangefni. Cafwyd disgo cerddoriaeth Gymreig yn ogystal a chydtadleuaeth creu cacennau yn cyfleu Cymreictod a lwyddodd i hofi \u00a3107."}, {"text_idx": "#000300", "text": "Roedd yn hyfryd gweld neuadd yr ysgol yn orlawn i ddathlu Gwyl Dewi. Diolch i\u2019r plant am yr adloniant ac i\u2019r rhieni am baratoi te a chacennau blasus. Llwyddwyd i godi \u00a3277 tuag at yr ysgol."}, {"text_idx": "#000301", "text": "Daeth Karate Cymru i gynnal sesiynau karate gyda holl blant yr ysgol. Roedd tipyn o ffocws ar y gallu i ganolbwyntio ac roedd yn werth gweld y plant yn llwyr ymroi i\u2019r gamp."}, {"text_idx": "#000302", "text": "Diolch i Barry ac Aaron am roi hyfforddiant arbennig i ddisgyblion blwyddyn 5 a 6 - diwrnod o baratoi y disgyblion fel arweinwyr chwaraeon o dan y cynllun Playmaker. Cawsont y cyfle i ddysgu llawer o sgiliau allweddol a hynny mewn modd hwyliog ac ymarferol."}, {"text_idx": "#000303", "text": "Diolch i Catrin Williams o Coleg Menai am ddod draw i gynnal sesiwn o greu mecanweithiau gyda Lego. Roedd bwrlwm pendant yn y dosbarth a\u2019r disgyblion wedi ymgolli yn y creu. Braf oedd eu gweld yn arbrofi a dyfalbarhau."}, {"text_idx": "#000304", "text": "Llongyfarchiadau i holl ddisgyblion blwyddyn 5 a 6 ar lwyddo i gael eu cymhwyster beicio yn ddiogel ar y ffordd. Diolch i Mrs Ashworth a Martina am eu hyfforddi\u2019n drylwyr a phob hwyl ar y beicio diogel dros y misoedd nesaf - a chofiwch wisgo\u2019r helmed."}, {"text_idx": "#000306", "text": "Yn dilyn y llwyddiant diweddar ym maes chwaraeon daeth rhagor o newyddion da pan gipiodd y tim peldroed 5 bob ochr yr ail safle yn nhwrnament Ynys Mo\u0302n. Yn ogystal, cafwyd buddugoliaeth yn ddiweddar yn ail rownd cwpan Ieuan Wyn Jones. Diolch i Barry am hyfforddii\u2019r tim unwaith eto. Perfformiad graenus ac aeddfed. Ymlaen i\u2019r rownd nesaf."}, {"text_idx": "#000307", "text": "Diolch i Mike Coyne am hyfforddi\u2019r tim rygbi fu\u2019n cystadlu yng nghlwb rygbi Llangefni yn ddiweddar. Mae\u2019r tim wedi asio\u2019n gret dros yr wythnosau diwethaf ac yn taclo\u2019n rymus! Daeth llwyddiant i\u2019w rhan wrth guro twrnament rygbi Ynys Mon a byddant yn teithio i Aberystwyth yn awr fis Mai. Perfformiad arbennig a chais hwyr Daniel yn curo\u2019r dydd yn yr amser ychwanegol wedi gem galed!"}, {"text_idx": "#000308", "text": "Mae\u2019r holl feics a\u2019r sgwters tu allan i fynedfa\u2019r ysgol yn tystio i ymroddiad y plant a\u2019r rhieni i\u2019r ymgyrch Big Pedal. Dyma ddangos ymwybyddiaeth o fod yn ddinasyddion sydd yn parchu\u2019r byd o\u2019u cwmpas."}, {"text_idx": "#000309", "text": "Balch iawn o\u2019r criw yma. Curo 4 a 2 gem gyfartal yn y grwp. Colli yn y ffeinal yn erbyn ti\u0302m cryf o Castell Newydd Emlyn. Perfformiad gwych iawn a phob un yn trio ei orau glas."}, {"text_idx": "#000310", "text": "Ti\u0302m rygbi bl 3 a 4, a thi\u0302m rygbi bl 5 a 6 yn dathlu eu llwyddiant wedi twrnament rygbi yng nghlwb Llangefni. Da iawn blantos."}, {"text_idx": "#000312", "text": "Cinio ysgol am ddim \u2013 rheolau yn newid o 01.04.19"}, {"text_idx": "#000313", "text": "Mae unigolion a thi\u0302m gymnasteg Ysgol Henblas wedi mwynhau cryn lwyddiant dros yr wythnosau diwethaf \u2013 yng nghystadleuaeth ysgolion Ynys Mo\u0302n, yn ogystal a chystadleuaeth sirol yr Urdd. Yn dilyn y llwyddiant hwn aeth y ti\u0302m yr holl ffordd i Aberystwyth i gystadlu yng nghystadleuaeth cenedlaethol yr Urdd ac wedi perfformiad campus fe gawsont y wobr gyntaf. Llongyfarchiadau mawr i\u2019r 6 aeth lawr i Aberystwyth ac yn arbennig i Mrs Mair Eluned, Mrs Ruth Gilford a Mrs Kelly Owen am eu hyfforddi."}, {"text_idx": "#000314", "text": "Cafodd disgyblion yr ysgol lawer o lwyddiant yng ngala nofio Cefni a Borth ym Mhlas Arthus bore Dydd Iau yr 21ain o Chwefror. Enillodd Osian Keen y ras dull rhydd i fechgyn blwyddyn 3 a 4, daeth Lena Clode yn ail yn y dull rhydd i ferched blwyddyn 6, Leo Saxon ac Erin Quinn yn ail yn y ras broga i flwyddyn 3 a 4, a Sara Coyne, Sion Williams, Sian Rowlands, Ioan Coyne a Freya Tomblin yn 3ydd yn eu rasus hwy. Daeth ti\u0302m ras gyfnewid blwyddyn 3 a 4 yn 3ydd. Llongyfarchiadau i bawb ar eu llwyddiant."}, {"text_idx": "#000316", "text": "Llongyfarchiadau i Cairon Rowlands ar ei lwyddiant mewn cystadleuaeth gymnasteg a gynhaliwyd yn ddiweddar. Mae Cai wedi bod yn gweithio\u2019n galed ar ddatblygu ei sgiliau gymnasteg dros yr wythnosau diwethaf ac mae\u2019r holl ymarfer wedi talu ar ei ganfed. Bydd yn mynd ymlaen i\u2019r rownd nesaf yn Bala yn fuan, pob lwc iddo."}, {"text_idx": "#000317", "text": "Mae wedi bod yn fis llwyddiannus i\u2019n pedroedwyr \u2013 maent drwodd i rownd nesaf cystadleuaeth Ieuan Wyn Jones, daeth ti\u0302m yr adran yn fuddugol yng nghystadleuaeth 5 bob ochr yr Urdd, a daeth llwyddiant pellach yng nghystadleuaeth 5 bob ochr ysgolion y dalgylch. Camp a hanner."}, {"text_idx": "#000318", "text": "Roedd arogl arbennig yn Ysgol Henblas yn ddiweddar wrth i\u2019r 86 o ddisgyblion goginio gyda Richard Shaw \u2018o gwmni \u2018coginio da\u2019n gilydd) a Carla Desmond (ysgolion iach). Paratowyd myffins bendigedig ac roedd y wraps hefyd yn flasus dros ben. Yn ogystal daeth rhieni y dosbarth cyfnod sylfaen yn y prynhawn i goginio gyda\u2019u plant. Diolch i Richard a Carla am roi profiadau mor arbennig i\u2019n plant."}, {"text_idx": "#000319", "text": "Dyma blant Cylch Henblas yn dathlu Dydd Gwyl Dewi. Bu pawb yn brysur yn gwneud gwaith celf, yn canu am y cennin pedr ac yn bwyta cacennau cri. Roeddent i gyd yn ddigon o sioe yn eu gwisgoedd."}, {"text_idx": "#000320", "text": "Mae tipyn o newid wedi bod yn ardal allanol y cyfnod sylfaen dros yr wythnosau diwethaf \u2013 ac mae\u2019r diolch am hyn i Mr Elfyn Roberts (tad Awel, Sion ac Elis). Mae Elfyn wedi bod yn brysur yn creu cegin fwd a mainc ac maent bellach yn eu lle. Ond roedd adeiladwyr bach prysur Mrs Manon Roberts yn barod i\u2019w helpu wrth osod y celfi newydd yn eu lle yn y concrit. Diolch o galon i Eryl ac yn ogystal i Lisa am eu holl waith."}, {"text_idx": "#000321", "text": "Roedd yn hyfryd cael croesawu Mrs Helen Pritchard yn ol i\u2019r ysgol yn ddiweddar i ddiolch iddi am ei gwasanaeth arbennig tra yn gweithio yn y gegin. Gydag Anti Sian ac Anti Aloma roedd Anti Helen yn di\u0302m ardderchog a phlant Ysgol Henblas yn ffodus dros y blynyddoedd o\u2019i gofal. Cofiwch Anti Helen \u2013 bydd croeso yma i chi bob tro."}, {"text_idx": "#000322", "text": "Cafodd tim gymnasteg Ysgol Henblas lwyddiant yn nghystadleuaeth gymnasteg Urdd y sir pan ddaeth nifer o wobrau i\u2019w rhan. Daeth Ifan Gilford yn ail yn unigol; Martha Gilford ac Ariana Hardy yn ail yn y gystadleuaeth i barau; Martha, Ariana a Gwen Coyne yn ail yn y triawd, a daeth y tim yn fuddugol. Llongyfarchiadau i bawb fu\u2019n cystadlu a phob lwc iddynt yn cynrychioli\u2019r Sir yn Aberystwyth mis nesaf. Hoffem ddiolch hefyd i Mair Eluned a Ruth Gilford am eu hyfforddi ac i Mrs Owen am gydlynu\u2019r holl baratoi."}, {"text_idx": "#000323", "text": "Y tymor hwn mae disgyblion blwyddyn 5 a 6 yn astudio Lesotho - gwlad y mae Cymru wedi gefeillio gyda hi. Ffrind da i\u2019r ysgol sydd a\u0302 chyswllt arbennig a\u0302 Lesotho yw Mr Alun Pritchard. Daeth Mr Pritchard i\u2019r ysgol i roi cyflwyniad am y wlad ac ateb cwestiynau treiddgar gan y disgyblion. Dysgodd y disgyblion lawer am y wlad sydd tua\u2019r un maint a Chymru a\u2019i mynyddoedd mawreddog yn nodwedd amlwg. Diolch i Mr Pritchard am fore arbennig ac am gael benthyg arteffactau dros gyfnod y tymor."}, {"text_idx": "#000324", "text": "Daeth cwmni drama \u2018Mewn Cymeriad\u2019 i\u2019r ysgol i gyflwyno sioe hwyliog yn ymwneud a rhifedd. Cafodd y disgyblion awr ddifyr dros ben ac roedd eu mwynhad yn amlwg wrth ddilyn anturiaethau\u2019r prif gymeriad Robert yn gofyn am eu cymorth i ddatrys problemau mathemategol. Yn raddol roedd yr atebion i bob problem yn arwain at lythyren oedd yn creu gair mathemategol penodol."}, {"text_idx": "#000325", "text": "Mae disgyblion blwyddyn 3 a 4 wedi bod yn cymryd rhan mewn arolwg gwylio adar gan gynnal awdit o\u2019r adar sydd yn ymweld a gardd yr ysgol dros gyfnod o bythefnos. Maent wedi mwynhau dysgu am y gwahanol fathau o adar. Dyma gyfle arbennig i ddatblygu medrau rhifedd y disgyblion ymhellach!"}, {"text_idx": "#000327", "text": "Cafwyd gwasanaeth hyfryd yn Eglwys Sant Cristiolus ychydig cyn y Nadolig dan arweiniad y Parchedig Emlyn Williams. Yn ystod y dydd roedd holl blant yr ysgol wedi bod yn creu Christingle gan ddysgu am arwyddocad yr holl elfennau sy\u2019n perthyn iddo. Diolch i\u2019r plant am berfformio mor swynol dan arweiniad Mrs Legge ac i\u2019r Parchedig Emlyn Williams am ei amser yn rhoi profiadau arbennig i\u2019r plant."}, {"text_idx": "#000328", "text": "Dyna hyfryd oedd gweld neuadd yr ysgol yn orlawn ar gyfer dau berfformiad o\u2019r sioe Pip y Pengwin yn ystod mis Rhagfyr. Cafodd y gynulleidfa ddilyn hynt a helynt Pip wrth iddo ddianc o sw Henblas gan deithio yn o\u0302l i Antarctica at ei deulu. Roedd y canu a\u2019r actio gan y plant yn fendigedig a phob un yn rhoi pob ymdrech. Diolch i bawb am gefnogi gyda\u2019r gwisgoedd lliwgar."}, {"text_idx": "#000329", "text": "Roedd yr ysgol wedi trawsnewid ar no\u0302s Iau Tachwedd 29ain \u2013 yn llawn stondinau Nadolig ar gyfer y noson siopa Nadolig a drefnwyd gan y gymdeithas rhieni athrawon. Roedd yn hyfryd gweld yr ysgol yn orlawn a\u2019r holl nwyddau a chrefftau arbennig oedd yn cael eu harddangos. Diolch i bawb am gefnogi a sicrhau fod y noson mor llwyddiannus, gydag awyrgylch arbennig yn llenwi\u2019r holl ysgol. Gwnaethpwyd elw campus o \u00a3891."}, {"text_idx": "#000330", "text": "Unwaith y byddwch wedi cwblhau\u2019r ffurflen a\u2019i chyflwyno gyda\u2019r dogfennau cefnogol i naill ai\u2019r ysgol neu\u2019r Awdurdod Lleol, bydd eich plentyn yn dechrau cael prydau ysgol di-da\u0302l."}, {"text_idx": "#000331", "text": "Roedd yn hyfryd gweld neuadd yr ysgol dan ei sang ar gyfer gwasanaeth diolchgarwch eleni. Diolch i bawb am gefnogi ac i\u2019r holl blant am roi ymdrech mor dda wrth berfformio - o\u2019r rhai ieuengaf yn y cylch meithrin i\u2019r hynaf ym mlwyddyn 6. Casglwyd \u00a3333 tuag at ein ffrindiau yn Hafan Henblas, Kenya."}, {"text_idx": "#000333", "text": "Hoffem fel ysgol ddiolch i\u2019r Parchedig Hywel Davies a\u2019r Cynghorydd Dylan Rees am ddod draw i gynnal gwasanaeth yn son am y parc sglefro yn Llangefni. Bu\u2019r ddau hefyd yn pwysleisio pwysigrwydd gwisgo dillad addas i sglefrio ac i \u201cbeidio bod fel melon\u201d - h.y. rhaid cofio gwisgo helmed! Roedd y ddau yn canmol y plant am eu hymateb gwych a chwestiynau da."}, {"text_idx": "#000334", "text": "Dechrau Mis Hydref daeth PC Gilford a PCSO Katy i siarad gyda phlant y Cyfnod Sylfaen am eu gwaith. Ar ol sgwrsio cafodd y plant gyfle i eistedd mewn car a fan Heddlu yn ogystal a gwisgo gwisg yr Heddlu. Roedd y plant wedi mwynhau yn fawr iawn. Am fod yn blant mor dda cawsont lyfr lliwio i fynd adref. Cafodd y plant glod mawr gan PCSO Katy am eu hymddygiad gan nodi eu bod yn glod i\u2019r ysgol."}, {"text_idx": "#000335", "text": "Bu plant Blwyddyn 5 a 6 yn cyfeiriannu o amgylch Carreglwyd Llanfaethlu. Cafwyd bore llwyddiannus iawn. Cafodd y plant ymarfer eu sgiliau cyfeiriannu yn ogystal a gweithio mewn tim a chadw\u2019n heini mewn amgylchedd prydferth. Diolch i Mo\u0302n Active am drefnu ac i\u2019r plant am eu cydweithrediad ac ymddygiad ardderchog."}, {"text_idx": "#000336", "text": "Os oeddech yn pasio Ysgol Henblas ar nos Lun Hydref 22ain mae\u2019n siwr eich bod wedi cael eich swyno gan yr arogleuon bendigedig. Ie \u2013 arogl y cacennau blasus oedd yn rhan o gystadleuaeth coginio Henblas Bake Off. Rhaid diolch a chanmol yr holl blant a rhieni am eu cynnyrch gwych, roedd llawer iawn o waith wedi mynd i mewn i\u2019r coginio a\u2019r beirniaid Anti Sian ac Anti Aloma wedi mwynhau y dasg o feirniadu a blasu\u2019r cynnyrch! Braf oedd gweld neuadd yr ysgol yn orlawn ac yn llawn bwrlwm. Diolch yn fawr iawn i bawb am eu cefnogaeth ac i\u2019r Gymdethas Rhieni Athrawon am eu gwaith caled yn trefnu."}, {"text_idx": "#000337", "text": "Daeth cwmni Pandemonium draw i berfformio tair drama yn cyfwyno hanes Cymru. Cafodd y disgyblion wledd ac roedd cyfle iddynt fod yn rhan o\u2019r sioe drwy berfformio mewn gwahanol olygfeydd. Yn sicr mae actorion y dyfodol yma Ysgol Henblas!"}, {"text_idx": "#000338", "text": "Aeth yr ysgol gyfan draw i gae sioe Mona ar gychwyn y mis i gymryd rhan mewn gweitgaredd \u2018Go Fun Run\u2019. Cafodd y plant ddiwrnod o weithio\u2019n gorfforol a chafwyd hwyl wrth gynhesu fyny gyda\u2019r masgot a dawnsio i gerddoriaeth amrywiol! Fe wnaeth yr holl ddisgyblion yn wych gan redeg o amgylch y trac a chwblhau\u2019r ras!"}, {"text_idx": "#000339", "text": "Hoffai Mrs Roberts groesawu plant newydd i\u2019r dosbarth Derbyn eleni, mae pawb wedi setlo yn wych!"}, {"text_idx": "#000340", "text": "Rydym yn y Cyfnod Sylfaen wedi cael mis prysur iawn a llawn hwyl. Ein thema ar hyn o bryd yw \u2018Deinosoriaid\u2019. Cwsom fynd ar ymweliad i Stone Science er mwyn dysgu mwy am ddeinosoriaid, ac fe gafodd y plant gyfle hyd yn oed i afael mewn esgyrn deinosor!"}, {"text_idx": "#000341", "text": "Daeth Selog i weld plant y Cyfnod Sylfaen a buont yn canu nifer o hwiangerddi Cymraeg a gwrando ar straeon ar app newydd Selog. Rydym yn edrych ymlaen i weld Selog eto yn fuan a diolch i Hanna o Menter Iaith Mon am gadw cwmni i Selog a diddori\u2019r plant."}, {"text_idx": "#000342", "text": "Mae\u2019r Siarter Iaith yn fyw yn Ysgol Henblas. Cafwyd etholiad i ddewis aelodau i\u2019r grwp Siarter Iaith sydd yn barod wedi bod yn brysur iawn. Maent wedi trefnu cystadleuaeth i greu logo i\u2019r grwp ac wedi bod yn sicrhau fod plant yr ysgol yn gwrando ar gerddoriaeth band y mi. Y mis hwn Yr Ods yw band y mis ac mae\u2019r plant wrth eu boddau yn gwrando ar eu caneuon. Hefyd mae\u2019r grwp Siarter Iaith yn ceisio annog plant yr ysgol i ddefnyddio idiom y mis yn ddyddiol a\u2019r mis hwn mae pawb wedi bod yn torchi llewys!"}, {"text_idx": "#000343", "text": "Hoffai blwyddyn 3 a 4 ddiolch i Mr Huw Myrddin o bentref Llangristiolus am eu tywys ar daith o amgylch llwybrau cyhoeddus Llangristiolus. Cawsont weld llawer o lefydd nad oeddent wedi cyfarwyddo a hwy yn y gorffennol gan ddysgu am hanes yr ardal. Roedd yn ddiddorol dysgu am enwau cartrefi heddiw a chlywed am gymeriadau\u2019r pentref gan gynnwys Jac Beti. Tybed ydach chi yn adnabod hanes Jac Beti? Diolch o galon i Huw am roi ei amser ac edrychwn ymlaen at ragor o deithiau yn ei gwmni yn y dyfodol."}, {"text_idx": "#000347", "text": "Roedd yn werth gweld pob un o ddisgyblion blwyddyn 5 a 6 yn eu hetiau pobi wrth iddynt greu a siapio bara gyda Blodwen a Bryony o gwmni Caterlink. Diolch i Anti Sian, Anti Aloma ac Anti Helen am bobi\u2019r bara yn y popty. Yn o\u0302l y so\u0302n roedd y bara yn flasus dros ben!"}, {"text_idx": "#000348", "text": "Mae golchi dwylo yn gywir yn andros o bwysig a dyna\u2019r neges gan Nyrs Mandy pan ddaeth draw i siarad gyda\u2019r holl blant. Dangosodd yn effeithiol sut mae\u2019r germau yn gallu ymledu mor hawdd o berson i berson e.e. wrth ysgwyd llaw. Bu Freya, Erin a Morgan yn modelu sut i olchi\u2019r dwylo yn gywir gan wneud yn siwr fod y sebon yn mynd rhwng y bysedd a\u2019r ewinedd. Diolch nyrs Mandy!"}, {"text_idx": "#000349", "text": "Mae\u2019r plant wrth eu boddau yn cael gwasanaeth gan y Parch Emlyn Williams ar fore Mercher. Mae\u2019n hyfryd clywed y plant yn morio canu ac yn symud yn egniol ar o\u0302l clywed neges bwysig. Edrychwn ymlaen at ragor o straeon ac hanesion diddorol."}, {"text_idx": "#000351", "text": "Rydym wedi gwirioni ein bod wedi dod yn gyntaf drwy Gymru yng nghategori ysgolion llai Big Pedal. Mae hyn yn gamp a hanner ac hoffem ddiolch yn fawr i bawb gymerodd ran \u2013 y plant a\u2019r rhieni am gefnogi. Diolch hefyd i Mrs Owen a\u2019i thim Grwp Eco am gydgordio\u2019r holl ymgyrch."}, {"text_idx": "#000352", "text": "Rydym yn dymuno pob hwyl i ddisgyblion blwyddyn 6 ar eu hantur nesaf a\u2019r cam cyffrous sydd yn eu hwynebu wrth ddechrau yn yr ysgol uwchradd. Maent yn griw arbennig iawn ac rydym yn gwybod y byddant yn gwneud yn gampus yn Ysgol Llangefni. Amdani a mwynhewch!"}, {"text_idx": "#000353", "text": "Gwobrau chwaraeon Gwynedd a Mo\u0302n"}, {"text_idx": "#000354", "text": "Rydym yn andros o falch o\u2019r ffaith fod Ysgol Henblas wedi cael yr ail wobr yng ngwobrau chwaraeon Gwynedd a Mo\u0302n wythnos diwethaf. Mae hyn yn dipyn o gamp ac yn adlewyrchiad o\u2019r holl weithgarwch sydd wedi digwydd ym maes addysg gorfforol dros y flwyddyn ddiwethaf. Llongyfarchiadau mawr i bawb a diolch i\u2019r holl bobl sydd wedi helpu i sicrhau fod plant yr ysgol yn cael y profiadau niferus hyn."}, {"text_idx": "#000355", "text": "Diolch i\u2019r grwp iach a blwyddyn 6 am drefnu prynhawn o weithgareddau ffitrwydd a chadw\u2019n iach ar gae\u2019r ysgol. Roedd pedair gweithgaredd yn cylchdroi a\u2019r plant yn gweithio\u2019n egniol ymhob gorsaf."}, {"text_idx": "#000356", "text": "Gan fod cymaint o dalentau yn Ysgol Henblas penderfynodd y cyngor ysgol drefnu bore arbennig yn rhoi cyfle i holl blant yr ysgol arddangos eu talentau \u2013 dawnsio, gymnasteg, canu, actio a mwy. Roedd pawb yn wych a llongyfarchiadau i Jasmine a Sion Gwilym am gael y nifer mwyaf o bleidleisiau yn y cyfnod sylfaen a\u2019r adran iau."}, {"text_idx": "#000357", "text": "Croesawyd y dylunydd Jac Jones i\u2019r ysgol at ddisgyblion blynyddoedd 3 a 4 gan eu bod wedi bod yn darllen y nofel Diwrnod Ofnadwy gan Haf Llewelyn. Jac Jones oedd wedi dylunio\u2019r lluniau yn y nofel ac fe ddangosodd i\u2019r plant sut y mae\u2019n mynd ati i greu darluniau ar gyfer llyfrau o\u2019r fath. Cafwyd bore bendigedig yn ei gwmni a\u2019r plant wrth eu boddau yn rhyfeddu at ei sgiliau arlunio."}, {"text_idx": "#000358", "text": "Pobl sy\u2019n helpu \u2013 Anti Julie"}, {"text_idx": "#000359", "text": "Hoffai blwyddyn derbyn ac un ddiolch yn fawr iawn i Anti Julie am ddod atom fel rhan o\u2019n gwaith ar y thema \u2018Swyddi- Pobl sy\u2019n helpu\u2019. Roedd y plant wedi paratoi amryw o gwestiynau, a dysgu sut i ddefnyddio llawer o offer meddygol. Cafodd pawb hwyl yn dysgu am swydd bwysig nyrs. Diolch i Anti Julie am roi ei hamser."}, {"text_idx": "#000360", "text": "Rydym yn diolch yn fawr iawn ac yn hynod werthfawrogol o gyfraniad dwy aelod o staff sydd wedi ein gadael sef Miss Ceri Roberts a Miss Medwen Humphreys. Rydym yn ddiolchgar tu hwnt i\u2019r ddwy am eu gwasanaeth arbennig yn Ysgol Henblas ac am roi profiadau gwerthfawr i\u2019r plant. Rydym yn dymuno yn dda i Anti Ceri yn Ysgol Bodedern ac i Miss Humphreys yn Ysgol Brynsiencyn."}, {"text_idx": "#000361", "text": "Ar ddechrau blwyddyn newydd rydym yn croesawu\u2019r plant yn gynnes yn o\u0302l i Ysgol Henblas. Mae\u2019r disgyblion yn nosbarth derbyn Mrs Roberts wedi hen setlo bellach ac yn mwynhau eu dyddiau cynnar yn yr ysgol!"}, {"text_idx": "#000362", "text": "Un o uchafbwyntiau\u2019r flwyddyn yn Ysgol Henblas yw diwrnod y mabolgampau, ac eleni eto fe gafwyd prynhawn bendigedig. O\u2019r criw ieuengaf yn y cylch meithrin i'r disgyblion hynaf ym mlwyddyn 6 cafwyd hwyl a bwrlwm wrth i bawb gystadlu yn frwdfrydig yn enw\u2019r ddau dim Cybi a Seiriol. O drwch blewyn Cybi aeth a\u2019r gwpan eleni. Diolch i\u2019r rhieni am gefnogi ac yn ogystal am gymryd rhan yn y rasus ar ddiweddny prynhawn. Yn dilyn y mabolgampau fe gafwyd y ffair haf a llawer o stondinau amrywiol i ddiddanu\u2019r plant a\u2019r rhieni. Diolch i bwyllgor egniol y gymdeithas rhieni/athrawon am drefnu\u2019r holl brynhawn. Llwyddwyd i godi swm bendigedig o \u00a3700."}, {"text_idx": "#000363", "text": "Daeth y naturiaethwraig Bethan Wyn Jones i siarad gyda disgyblion blynyddoedd 5 a 6 am gynefinoedd Ynys Mo\u0302n. Roedd y plant wedi paratoi rhestr o gwestiynau a rei chyfer ac fe gafwyd atebion i\u2019r cwbl gan Bethan. Roedd yn wych dysgu termau cywir am blanhigion, adar ac anifeiliaid sydd i\u2019w darganfod ar yr ynys. Diolch yn fawr iawn Bethan am brynhawn i\u2019w gofio."}, {"text_idx": "#000364", "text": "Bu\u2019r Cyfnod Sylfaen yn ymweld a Bad Achub Moelfre yr hanner tymor yma er mwyn dysgu am swyddi\u2019r rhai sy\u2019n achub bywydau. Cafwyd ymweliad gwerth chweil, a\u2019r plant yn gwirioni mynd ar y gwch fawr newydd o\u2019r enw Kiwi a gweld Enfys y gwch fach. Yn dilyn yr ymweliad aeth y plant i gael picnic ac am dro i\u2019r traeth gan gael hufen ia\u0302 blasus o Parlwr Hufen ia\u0302 Moelfre. Diolch yn fawr i Paul Roberts am dalu i bawb gael hufen ia\u0302."}, {"text_idx": "#000366", "text": "Aeth disgyblion blynyddoedd 5 a 6 i Moelfre i ddysgu am hanes y Royal Charter. Yn disgwyl amdanynt yn y capel oedd y Parchedig Huw John Hughes a roddodd gefndir y llong cyn ei llongddrylliad drasig. Fe welodd y plant leoliad y suddo yn ogystal a gwerthfawrogi prydferthwch arfordir Mo\u0302n. Diolch i Mr Hughes am fore bythgofiadwy. Ar o\u0302l cinio aeth pawb ar y bws i Ganolfan Copr Amlwch i ddysgu am y diwydiant copr ym mynydd Parys a phwysigrwydd Porth Amlwch yn ei ddydd er mwyn allforio\u2019r copr i weddill y byd. Mae Porth Amlwch a\u2019r Ganolfan yn fendigedig \u2013 ewch yno os cewch gyfle yr haf yma."}, {"text_idx": "#000367", "text": "Mae disgyblion blynyddoedd 3 a 4 wedi bod yn astudio \u2018Diwrnod Ofnadwy\u2019 gan Haf Llywelyn ac yn ddiweddar fe ddaeth yr awdures i\u2019r ysgol i drafod ei llyfr a\u2019r hyn oedd wedi ei chymell i ysgrifennu\u2019r nofel. Roedd y plant wedi paratoi cwestiynau addas ac fe gafwyd awr ddifyr yng nghwmni Haf. Diolch yn fawr iawn iddi am ei amser unwaith eto yn cyfoethogi addysg plant Ysgol Henblas."}, {"text_idx": "#000368", "text": "Llongyfarchiadau i dim rygbi blwyddyn 3 a 4 a thim 5 a 6 am roi perfformiadau da iawn yn nhwrnament yr ynys gynhaliwyd ar gaeau clwb rygbi Llangefni. Diolch i Mrs Sue Legge a Mrs Eleri Stephen ac i\u2019r rhieni am gefnogi."}, {"text_idx": "#000369", "text": "Aeth disgyblion blynyddoedd 5 a 6 i Ganolfan Thomas Telford Porthaethwy i ddysgu am hanes y ddwy bont sy\u2019n croesi\u2019r afon Fenai a strwythurau pontydd yn gyffredinol. Ar ddiwrnod heulog o Fehefin roedd cerdded dros bont Menai yn brofiad bendigedig. Bu\u2019r disggyblion wrthi yn adeiladu pontydd eu hunain ac fe lwyddodd pont pob grwp i gynnal y pwysau a roddwyd arnynt. Da iawn bawb a diolch i staff y ganolfan am eu hamser."}, {"text_idx": "#000370", "text": "Bu cystadlu brwd ym mabolgampau rhanbarth yr Urdd yn dilyn llwyddiant y cylch. Da iawn bawb am roi o\u2019u gorau. Llongyfarchiadau i\u2019r canlynol ar eu llwyddiant pellach:\nNaid hir bl 5 a 6 1af Gruff Parry\nTaflu pel bl 3 a 4 1af Sion Stuart\nRas unigol 600m bl 5 a 6 1af Gruff Parry\nTaflu pel bl 3 a 4 2il Sara Coyne"}, {"text_idx": "#000371", "text": "Fel ysgol a chymuned rydym yn anfon ein cydymdeimladau dwysaf a Ms Carol Jones neu Anti Carol fel mae\u2019r plant yn ei galw yn ei phrofedigaeth o golli ei mam. Rydym i gyd yn meddwl amdanoch Carol yn eich colled."}, {"text_idx": "#000372", "text": "Ew \u2013 son am forio canu oedd i\u2019w glywed yn Ysgol Henblas ddechrau Mehefin.Braf iawn oedd cael croesawu Mr Edward Morus Jones i'r ysgol am brynhawn bendigedig o ganu a morio. Rydym bob tro yn falch o groesawu Mr Jones i Ysgol Henblas ac mae ei frwdfrydedd heintus yn ysbrydoli'r plant bob tro. Edrychwn ymlaen i'w groesawu eto yn fuan!"}, {"text_idx": "#000373", "text": "Cliciwch yma i weld holl luniau'r Ffair Haf yn dilyn ein mabolgampau campus. Diolch i bawb am gefnogi ac i'r tim egniol am drefnu mor effeithiol."}, {"text_idx": "#000375", "text": "Cafwyd noson hyfryd o gymdeithasu ddechrau Mai yn ffair wanwyn yr ysgol. Roedd y Neuadd yn orlawn a\u2019r caeau yn fwrlwm. Diolch i bawb fu\u2019n cynnal y stondinau amrywiol a\u2019r gweithgareddau chwaraeon ar y cae, y perfformiadau cerddorol bendigedig gan aelodau\u2019r adran yn ogystal a\u2019r bwyd blasus yn y gegin. Cliciwch yma i weld y lluniau"}, {"text_idx": "#000376", "text": "Rydym yn falch iawn o\u2019r tim pel-rwyd a\u2019r tim pel-droed fu\u2019n cynrychioli\u2019r adran ym mhenwythnos chwaraeon cenedlaethol yr Urdd. Roedd canmol mawr i berfformiadau\u2019r timau dros y ddau ddiwrnod a phawb wedi cael hwyl a mwynhad wrth roi eu gorau glas. Diolch i bawb fu\u2019n cefnogi ac yn arbennig i Eleri Stephen a Barry Edwards am eu holl waith hyfforddi."}, {"text_idx": "#000377", "text": "Daeth rhagor o newyddion da i\u2019r ysgol \u2013 Ysgol Henblas oedd yn drydydd drwy Gymru yn ystod pythefnos y Big Pedal. Tipyn o gamp a da iawn bawb am gefnogi a bod mor egniol."}, {"text_idx": "#000378", "text": "Llongyfarchiadau mawr i\u2019r holl blant fu wrthi yn cystadlu ym mabolgampau cylch yr Urdd no\u0302s Fawrth. Daeth llwyddiannau lu mewn llawer o gystadlaethau ac rydym yn dymuno yn dda i\u2019r plant fydd yn cystadlu yng nghystadleuaeth y rhanbarth. Da iawn bawb a diolch i Siwan Gwilym am ei holl waith trefnu."}, {"text_idx": "#000380", "text": "Yn haul mis Mai braf oedd cyfarfod Mr Rhun ap Iorwerth AC wrth lansio llwybr celf a hamdden drwy\u2019r pentref. Ewch i weld gwaith celf y plant ger Neuadd yr Henoed, ac yna am dro ar hyd y llwybr. Cliciwch yma i weld mwy o luniau"}, {"text_idx": "#000381", "text": "Rydym yn ffodus o gael llawer o ymwelwyr diddorol yn rhoi profiadau arbennig i\u2019r plant. Mae\u2019r Prifardd Cen Williams wedi bod yn barddoni gyda disgyblion blwyddyn 5 a 6. Mae Mr Emlyn Wlliams yn ymweld yn bythefnosol i roi gwasanaethau i blant yr holl ysgol. Yn ogystal mae PC Owain wedi rhoi gwybodaeth bwysig i\u2019r holl blant am ddiogelwch ar y we."}, {"text_idx": "#000382", "text": "Dyma i chi blant ymroddgar \u2013 ac yn gweithio ar ddydd Sadwrn. A'u rhieni! Rydym yn ddiolchgar iawn i bawb sydd wedi helpu i drawsnewid ardal allanol y cyfnod Sylfaen. Mae\u2019r plant wedi bod yn brysur yn plannu letys, pys, ffa, broccoli, perlysiau a blodau yn eu gardd newydd. Diolch yn fawr iawn i Michael Allen ac Anti Nia am y rhoddion."}, {"text_idx": "#000383", "text": "Unwaith eto rydym yn ffodus fod y plant yn Ysgol Henblas yn cael hyfforddiant gweithgareddau addysg gorfforol gan Barry Edwards. Mae\u2019r plant wrth eu boddau yn gweithio\u2019n egniol ar fore dydd Gwener ac yn cael blas ar yr holl weithgareddau. Diolch Barry."}, {"text_idx": "#000385", "text": "Yn ystod wythnos olaf Ebrill ac wythnos gyntaf mis Mai rydym ni yn Ysgol Henblas yn cymryd rhan yn her \u201cBig Pedal\u201d 2018. Bob diwrnod mae plant, rhieni ac aelodau o\u2019r staff yn cael eu hannog i feicio, sgwtro neu gerdded i\u2019r ysgol. Mae dalgylch Ysgol Henblas yn eang ac mae\u2019n ardal wledig. Golyga hyn bod rhai plant yn gorfod teithio hyd at 2-3 milltir bob dydd ac eraill yn gorfod dringo elltydd serth sydd yn ymdrech fawr iawn. Ar ddiwrnod olaf yr her rydym yn cael gwisgo fel ein harcharwyr. Y flwyddyn diwaethaf daeth yr ysgol yn ail drwy Gymru yn y gystadelaeth ac rydym yn gobeithio gwneud yn well eleni."}, {"text_idx": "#000386", "text": "Ac nid yn unig beicio neu sgwtera i\u2019r ysgol sydd yn digwydd \u2013 mae plant blwyddyn 1 wedi bod yn cael gwersi er mwyn croesi lo\u0302n yn ddiogel gan edrych o ochr i ochr i wneud yn siwr nad oes cerbyd yn dod. Wrth wrando yn ofalus a cherdded mewn parau mae\u2019r plant wedi datblygu sgiliau pwysig. Da iawn chi blant blwyddyn 1."}, {"text_idx": "#000387", "text": "Rydym yn falch iawn o\u2019n holl ddisgyblion fu\u2019n cystadlu yn Eisteddfod yr Urdd cyn gwyliau\u2019r Pasg. Diolchwn yn fawr iawn i bawb fu ynghlwm a\u2019r hyfforddi ac wrth gwrs i\u2019r holl blant am roi o\u2019u gorau. Dymunwn yn dda yn awr i Greta (unawd chwythbrennau), Eluned (unawd cerdd dant blwyddyn 3 a 4) a\u2019r Parti Adran Unsain fydd yn teithio i\u2019r Eisteddfod Genedlaethol ddiwedd mis Mai. Pob hwyl i chi a llongyfarchiadau mawr ar eich llwyddiant!"}, {"text_idx": "#000388", "text": "Aeth disgyblion blwyddyn 3 a 4 ar ymweliad i Din Lligwy a Melin Llynnon fel rhan o\u2019u gwaith yn astudio Oes y Celtiaid. Cawsont weld adfeilion hen bentref o\u2019r cyfnod cyn mynd ymlaen i weld atgynhyrchiad o dy crwn. Cafodd y plant fwynhad o wrando ar Ash yn siarad am fywyd y Celtiaid gan geisio cynnau ta\u0302n a chreu crochenwaith o glai."}, {"text_idx": "#000389", "text": "Mae\u2019n hyfryd gweld ardal allanal y Cyfnod Sylfaen wedi trawsnewid dros yr wythnosau diwethaf. Diolch i\u2019r holl rieni sydd wedi bod wrthi yn gwirfoddoli ac wedi darparu adnoddau ac offer. Yn ogystal, diolch i\u2019r plant fu wrthi yn weithgar a hynny yn ystod gwyliau\u2019r Pasg. Bellach mae cegin fwd, byd mawr ac ardal dywod ar waith ac mae\u2019r plant wrth eu boddau yn dysgu trwy chwarae yno."}, {"text_idx": "#000391", "text": "Llongyfarchiadau mawr i blant Adran yr Urdd ar eu llwyddiant arbennig yn y cystadlaethau Celf a Chrefft eleni. Daeth pedair gwbr gyntaf, dwy ail wobr a dwy drydydd wobr i\u2019r ysgol. Gwych!"}, {"text_idx": "#000392", "text": "Llongyfarchiadau i bawb fu'n cystadlu yn yr Eisteddfod ddydd Sadwrn diwethaf. Bu'n ddiwrnod llwyddiannus dros ben gyda'r Adran yn cipio'r darian eto eleni.Mawr ddiolch i Mrs Keen a Mrs Roberts am eu gwaith caled a hei lwc yn yr Eisteddfod Sir ar Mawrth 21ain."}, {"text_idx": "#000393", "text": "Llongyfarchiadau i go\u0302r Ysgol Henblas ar eu llwyddiant yng nghystadleuaeth Co\u0302r Mawl, 2014 a gynhaliwyd yng Nghapel Mawr, Porthaethwy ar Hydref 19eg. Bu i\u2019r co\u0302r ennill y gystadleuaeth gan dderbyn cwpan a siec o \u00a3350 i\u2019r ysgol. Diolch i\u2019r arweinyddes, Mrs Kelly Owen, ac i\u2019r cyfeilyddion, Mrs Bethan Roberts, piano; Mrs Bryony Mundy, ffliwt; Mrs Lois Roberts a Mrs Mair Eleri Jones, ffidil. Diolch yn fawr hefyd i Mr Edward Morus Jones am ei gyfieithiad arbennig ar gyfer un o ganeuon y co\u0302r sef \u2018Y Fflam\u2019. Ond yn fwy na dim, diolch i\u2019r plant am eu gwaith called ac am ganu\u2019n fendigedig ar y diwrnod. Da iawn chi!"}, {"text_idx": "#000394", "text": "Llongyfarchiadau i Osian Iorwerth ac Elin Rowlands ar gael eu dewis i fod yn Lysgenhadon Ifanc Addysg Gorfforol yr ysgol am eleni. Maent wedi cael bore o hyfforddiant gyda staff yr Uned Datblygu Chwaraeon ym Mhlas Arthur ac wedi cael cyfle gyd-drafod a rhannu syniadau gyda Llysgenhadon o ysgolion eraill y Sir."}, {"text_idx": "#000395", "text": "Dyna gyffro oedd yn yr ysgol pan ddychwelodd y plant i\u2019r ysgol ar ol hanner tymor i weld bod ffram ddringo wedi ymddangos ar eu cae chwarae! Y farn gyffredinol yw ei fod o\u2019n \u201cCw\u0302l\u201d!"}, {"text_idx": "#000397", "text": "Dyma\u2019r disgyblion gafodd eu hanwebu i fod ar y Goeden Hapus ym mis Hydref."}, {"text_idx": "#000398", "text": "Bu bwrlwm garw yn yr ysgol dydd Gwener, Tachwedd 14eg pan fu\u2019r plant yn codi arian i ymgyrch Plant Mewn Angen. Y Cyngor Ysgol oedd yn gyfrifol am drefnu\u2019r gweithgareddau. Cafodd pawb andros o hwyl a chodwyd cyfanswm ardderchog o \u00a3392-29. Da iawn bawb!"}, {"text_idx": "#000399", "text": "Gweld Ysgol Henblas mewn map mwy"}]